               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 23.7.2015
            COM(2015) 370 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την κινητοποίηση του Ταμείου Αλληλεγγύης της ΕΕ

               ΠΛΗΡΟΦΟΡΙΕΣ ΚΑΙ ΟΡΟΙ ΠΟΥ ΔΙΚΑΙΟΛΟΓΟΥΝ ΤΗΝ ΚΙΝΗΤΟΠΟΙΗΣΗ ΤΟΥ ΤΑΜΕΙΟΥ ΑΛΛΗΛΕΓΓΥΗΣ ΤΗΣ ΕΕ

               1.ΕΙΣΑΓΩΓΗ

               Η παρούσα απόφαση καλύπτει την κινητοποίηση του Ταμείου Αλληλεγγύης της Ευρωπαϊκής Ένωσης (εφεξής το «Ταμείο») για ποσό ύψους 16 274 765 ευρώ μετά τα τρία καταστροφικά γεγονότα τα οποία συνέβησαν στη Βουλγαρία και στην Ελλάδα. Δεδομένου ότι η κινητοποίηση του Ταμείου θα χρηματοδοτηθεί για το συνολικό ποσό με την εν μέρει χρησιμοποίηση των 50 000 000 ευρώ σε πιστώσεις ανάληψης υποχρεώσεων και πιστώσεις πληρωμών που έχουν ήδη εγγραφεί στον προϋπολογισμό του 2015, δεν απαιτείται διορθωτικός προϋπολογισμός.

               2.ΠΛΗΡΟΦΟΡΙΕΣ ΚΑΙ ΟΡΟΙ

               Στο τέλος του Απριλίου 2015, η Επιτροπή έλαβε τρεις αιτήσεις για την παροχή οικονομικής ενίσχυσης από το Ταμείο σχετικά με καταστροφή στη Βουλγαρία (αντίξοες χειμερινές συνθήκες) και δύο καταστροφές στην Ελλάδα (πλημμύρες στον Έβρο και την κεντρική Ελλάδα) που συνέβησαν τον Ιανουάριο και τον Φεβρουάριο του 2015. Η Επιτροπή εξέτασε διεξοδικά και τις τρεις αιτήσεις σύμφωνα με τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης
                  1
                (εφεξής «ο κανονισμός»), και ιδίως τα άρθρα 2, 3 και 4. Τα σημαντικότερα στοιχεία των εκτιμήσεων ορίζονται κατωτέρω.

               2.1.ΒΟΥΛΓΑΡΙΑ

               (1)Στο τέλος Ιανουαρίου και στις αρχές Φεβρουαρίου του 2015 μεγάλα τμήματα της Βουλγαρίας επλήγησαν από ισχυρές βροχοπτώσεις, χιονοπτώσεις, πλημμύρες και κατολισθήσεις που προκάλεσαν σημαντικές ζημίες σε δημόσιες υποδομές, επιχειρήσεις, ιδιωτικές κατοικίες και περιουσιακά στοιχεία, καθώς και στον γεωργικό τομέα.

               (2)Η αίτηση της Βουλγαρίας παρελήφθη στις 24 Απριλίου του 2015, εντός προθεσμίας 12 εβδομάδων από την καταγραφή της πρώτης ζημίας στις 30 Ιανουαρίου του 2015.

               (3)Η Επιτροπή εκτίμησε ότι οι διάφορες καταστροφές στη Βουλγαρία έχουν κοινά μετεωρολογικά αίτια φυσικής προέλευσης και, επομένως, εμπίπτουν στο πεδίο εφαρμογής του ΤΑΕΕ.

               (4)Κατά την υποβολή της αίτησής της, η Βουλγαρία ζήτησε να καταβληθεί προκαταβολή επί της προβλεπόμενης ενίσχυσης από το ΤΑΕΕ. Μετά την προκαταρκτική εκτίμηση της αίτησης, η Επιτροπή κατέληξε στο συμπέρασμα ότι πληρούνται οι όροι που προβλέπονται στο άρθρο 4α του κανονισμού. Σύμφωνα με την απόφαση C(2015) 4179 της Επιτροπής χορηγήθηκε προκαταβολή ύψους 637 782 ευρώ, η οποία αντιπροσωπεύει το 10% της προβλεπόμενης οικονομικής ενίσχυσης από το Ταμείο.

               (5)Οι βουλγαρικές αρχές εκτιμούν ότι η συνολική άμεση ζημία που προκάλεσε η καταστροφή ανέρχεται σε 243,305 εκατ. ευρώ. Το ποσό αυτό αντιπροσωπεύει το 0,622% του ΑΕΕ της Βουλγαρίας ή το 103,6% του κατώτατου ορίου «μείζονος καταστροφής» ύψους 234,871 εκατ. ευρώ που ίσχυε για τη Βουλγαρία το 2015 (δηλαδή, το 0,6% του ΑΕΕ με βάση τα στοιχεία του 2013) για την κινητοποίηση του ΤΑΕΕ. Δεδομένου ότι οι εκτιμώμενες συνολικές άμεσες ζημίες υπερβαίνουν το κατώτατο όριο παρέμβασης, η καταστροφή μπορεί να χαρακτηριστεί ως «μείζων φυσική καταστροφή» κατά την έννοια του άρθρου 2 παράγραφος 2 του κανονισμού.

               (6)Ο υπολογισμός του ποσού της οικονομικής ενίσχυσης από το Ταμείο γίνεται με βάση τις συνολικές άμεσες ζημίες. Η οικονομική ενίσχυση μπορεί να χρησιμοποιηθεί μόνο για επείγουσες ενέργειες πρώτης ανάγκης και για ενέργειες αποκατάστασης, όπως ορίζονται στο άρθρο 3 του κανονισμού.

               (7)Όσον αφορά τις επιπτώσεις και τις συνέπειες της καταστροφής, οι αντίξοες χειμερινές συνθήκες επηρέασαν σχεδόν το σύνολο της επικράτειας της Βουλγαρίας. Αναφέρθηκε ότι η νοτιοανατολική περιφέρεια της χώρας ήταν αυτή που πλήγηκε περισσότερο από τις καταστροφές. Στην πόλη Burgas και μόνο πλημμύρισαν περισσότερα από 300 κτίρια. Οι κατολισθήσεις κατέστρεψαν σημαντικές υποδομές. Καταστράφηκαν αναχώματα, πολλοί ποταμοί υπερχείλισαν (π.χ. ο ποταμός Maritsa/Έβρος) και πλημμύρισαν γεωργικές εκτάσεις και δάση. Οι θυελλώδεις άνεμοι κατέστρεψαν πευκοδάση, προκάλεσαν διακοπές ρεύματος και διατάραξαν τα δίκτυα επικοινωνίας. Οι δρόμοι έκλεισαν λόγω πεσμένων δένδρων.

               (8)Το κόστος των επειγουσών ενεργειών πρώτης ανάγκης που είναι επιλέξιμες δυνάμει του άρθρου 3 παράγραφος 2 του κανονισμού εκτιμήθηκε από τις βουλγαρικές αρχές σε 239,225 εκατ. ευρώ και κατανεμήθηκε ανά είδος ενέργειας. Το ποσό αυτό αντιπροσωπεύει ποσοστό μεγαλύτερο από το 98% της αναφερθείσας συνολικής ζημίας. Οι βουλγαρικές αρχές εξήγησαν ότι αυτό το δυσανάλογα υψηλό μερίδιο των δημόσιων ζημιών οφείλεται στην αδυναμία των τοπικών αρχών να εκτιμήσουν σωστά τις ιδιωτικές ζημίες εντός της προθεσμίας 12 εβδομάδων για την υποβολή αίτησης. Ως εκ τούτου, σε μεγάλο βαθμό, οι ιδιωτικές ζημίες δεν περιλαμβάνονται στην αίτηση. Το μεγαλύτερο μέρος του κόστους των ενεργειών επείγουσας ανάγκης υπερβαίνει τα 97 εκατ. ευρώ και αφορά τη διασφάλιση των υποδομών πρόληψης. Εκτιμάται ότι απαιτούνται περισσότερα από 46 εκατ. ευρώ για την αποκατάσταση των υποδομών των μεταφορών.

               (9)Οι πληγείσες περιοχές εμπίπτουν στην κατηγορία των «λιγότερο ανεπτυγμένων περιφερειών» στο πλαίσιο των Ευρωπαϊκών Διαρθρωτικών και Επενδυτικών Ταμείων (ΕΔΕΤ) (2014-2020). Οι βουλγαρικές αρχές δεν δήλωσαν στην Επιτροπή την πρόθεσή τους να ανακατανείμουν τη χρηματοδότηση από το πρόγραμμα των ΕΔΕΤ για τη Βουλγαρία σε μέτρα αποκατάστασης.

               (10)Όσον αφορά την εφαρμογή της ενωσιακής νομοθεσίας για την πρόληψη και τη διαχείριση κινδύνου καταστροφών σε σχέση με τον χαρακτήρα της καταστροφής, η Βουλγαρία έχει μεταφέρει στο εθνικό της δίκαιο την οδηγία 2007/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, για την εκτίμηση και διαχείριση των κινδύνων πλημμύρας (εφεξής η οδηγία για τις «πλημμύρες»), το 2010. Επίσης πραγματοποιήθηκε προκαταρκτική εκτίμηση των κινδύνων πλημμύρας για κάθε περιοχή λεκάνης απορροής ποταμού βάσει μεθοδολογίας για την εκτίμηση των κινδύνων και της επικινδυνότητας πλημμύρας από το Υπουργείο Περιβάλλοντος και Υδάτων.

               (11)Την ημερομηνία υποβολής της αίτησης, δεν είχε κινηθεί για τη Βουλγαρία διαδικασία επί παραβάσει σχετικά με την ενωσιακή νομοθεσία που αφορά τον χαρακτήρα της καταστροφής.

               (12)Οι βουλγαρικές αρχές ανέφεραν ότι ζημίες ανερχόμενες σε περίπου 32 275 ευρώ καλύπτονται από ασφάλιση. Το ποσό αυτό αφαιρέθηκε από το επιλέξιμο κόστος.

               2.2.ΕΛΛΑΔΑ (πλημμύρες στον Έβρο και στις κεντρικές και δυτικές περιφέρειες)

               (1)Από τις αρχές του Φεβρουαρίου 2015, η Ελλάδα πλήγηκε από εκτεταμένες πλημμύρες στην ευρύτερη περιοχή των ποταμών Έβρου και Άρδα στην περιφέρεια Ανατολικής Μακεδονίας και Θράκης, οι οποίες προκάλεσαν καταστροφή σε βασικές υποδομές, δημόσια κτίρια, ιδιωτικές κατοικίες, επιχειρήσεις και στη γεωργία.

               (2)Κατά τη διάρκεια της ίδιας περιόδου μεγάλα τμήματα της κεντρικής και δυτικής Ελλάδας συμπεριλαμβανομένων των περιφερειών Ηπείρου, Δυτικής Ελλάδας, Στερεάς Ελλάδας και Θεσσαλίας πλήγηκαν από παρόμοιες καταστροφές που προκάλεσαν ακόμη μεγαλύτερες ζημίες από ό,τι στην Ανατολική Μακεδονία.

               (3)Η Ελλάδα υπέβαλε δύο αιτήσεις για οικονομική ενίσχυση από το Ταμείο, αμφότερες στις 23 Απριλίου 2015, εντός προθεσμίας 12 εβδομάδων από την καταγραφή της πρώτης ζημίας στις 4 Φεβρουαρίου 2015 (Έβρος) και την 1η Φεβρουαρίου (κεντρικές και δυτικές περιφέρειες). Οι αιτήσεις υποβλήθηκαν ως «περιφερειακές καταστροφές» σύμφωνα με το άρθρο 2 παράγραφος 3 του κανονισμού. Συνολικά, επλήγησαν από τις καταστροφές πέντε περιφέρειες NUTS 2: η περιφέρεια Ανατολικής Μακεδονίας και Θράκης (πλημμύρες στον Έβρο), καθώς και οι περιφέρειες Ηπείρου, Δυτικής Ελλάδας, Στερεάς Ελλάδας και Θεσσαλίας (πλημμύρες στην κεντρική και δυτική Ελλάδα).

               (4)Ωστόσο, από την εκτίμηση της Επιτροπής προέκυψε ότι οι καταστροφές στην Ελλάδα (και η μείζων καταστροφή στη Βουλγαρία) σχετίζονται μεταξύ τους και έχουν τα ίδια μετεωρολογικά αίτια. Ως εκ τούτου, η Επιτροπή αποφάσισε να θεωρήσει τις ελληνικές περιπτώσεις ως ενιαία περιφερειακή καταστροφή, όπως ορίζεται στο άρθρο 2 παράγραφος 3 του κανονισμού. Πρόκειται περί φυσικής καταστροφής και, κατά συνέπεια, εμπίπτει στο πεδίο εφαρμογής του ΤΑΕΕ.

               (5)Η συγχώνευση των δύο αιτήσεων δεν επηρεάζει κατά κανέναν τρόπο το ποσό της οικονομικής ενίσχυσης του ΤΑΕΕ, ενώ μειώνει σημαντικά τον διοικητικό φόρτο εκτέλεσης και υποβολής εκθέσεων για την Ελλάδα.

               (6)Κατά την υποβολή των αιτήσεών της, η Ελλάδα ζήτησε την καταβολή προκαταβολής επί των προβλεπόμενων ενισχύσεων από το ΤΑΕΕ. Μετά τη προκαταρκτική εκτίμηση των αιτήσεων και, πριν από τη απόφαση για τη συγχώνευσή τους, η Επιτροπή κατέληξε στο συμπέρασμα ότι πληρούνταν οι όροι που προβλέπονται στο άρθρο 4α του κανονισμού και για τις δύο περιπτώσεις.

               (7)Οι ελληνικές αρχές εκτιμούν ότι η συνολική σωρευτική άμεση ζημία που προκλήθηκε από τις πλημμύρες ανήλθε σε 395,878 εκατ. ευρώ (132,454 εκατ. ευρώ για την περιοχή του Έβρου συν 263,424 εκατ. ευρώ για την περιοχή της κεντρικής και δυτικής Ελλάδας). Το ποσό αυτό αντιπροσωπεύει 36% του κατώτατου ορίου «μείζονος καταστροφής» ύψους 1 091,315 εκατ. ευρώ που ισχύει για την Ελλάδα το 2015 (δηλ. 0,6% του ΑΕΕ βάσει των δεδομένων του 2013) και, ως εκ τούτου, δεν μπορεί να χαρακτηριστεί ως «μείζων καταστροφή». Ωστόσο, οι συνολικές άμεσες ζημίες αντιπροσωπεύουν το 4,78% του μέσου σταθμισμένου ΑΕΠ αυτών των πέντε περιφερειών NUTS 2 και, ως εκ τούτου, υπερβαίνουν κατά πολύ το κατώτατο όριο 1,5% του σταθμισμένου περιφερειακού ΑΕΠ που ορίζεται στον κανονισμό για να χαρακτηριστούν ως περιφερειακή καταστροφή.

               (8)Ο προσδιορισμός του ποσού της οικονομικής ενίσχυσης από το Ταμείο γίνεται με βάση τις συνολικές άμεσες ζημίες. Η οικονομική ενίσχυση μπορεί να χρησιμοποιηθεί μόνο για επείγουσες ενέργειες πρώτης ανάγκης και για ενέργειες αποκατάστασης, όπως ορίζονται στο άρθρο 3 του κανονισμού.

               (9)Με την απόφαση C(2015) 4180 της Επιτροπής χορηγήθηκε προκαταβολή ύψους 331 135 ευρώ για τον Έβρο. Με την απόφαση C(2015) 4181 της Επιτροπής χορηγήθηκε ποσό ύψους 658 560 ευρώ για την κεντρική και δυτική Ελλάδα, το οποίο και στις δύο περιπτώσεις αντιστοιχεί στο 10% της προβλεπόμενης οικονομικής ενίσχυσης από το Ταμείο.

               (10)Όσον αφορά τις επιπτώσεις και τις συνέπειες των καταστροφών, οι πλημμύρες στη λεκάνη του Έβρου επηρέασαν ιδιαίτερα τον γεωργικό τομέα. Πλημμύρισαν περίπου 17 500 εκτάρια γης. Καταστράφηκαν γεωργικές υποδομές, αποθήκες και αγροτική παραγωγή. Καταστράφηκαν ή υπέστησαν ζημίες 150 χμ οδών. Οι υποδομές ύδρευσης και αποχέτευσης υπέστησαν ζημίες σε 17 περιοχές. Οι πλημμύρες προκάλεσαν επίσης ζημίες σε δημόσια κτίρια (σχολεία, γυμναστήρια, βιβλιοθήκες). Στα δυτικά, κεντρικά και βόρεια τμήματα της Ελλάδας (Ήπειρος, Αιτωλοακαρνανία, Ευρυτανία, Φθιώτιδα, Θεσσαλία και Πελοπόννησος) επλήγησαν από καταρρακτώδεις βροχοπτώσεις και καταιγίδες, καθώς και από σφοδρές χιονοπτώσεις στα βουνά, θυελλώδεις νότιους ανέμους σε υπεράκτιες και σε χερσαίες περιοχές. Το γεγονός αυτό προκάλεσε διακοπές ρεύματος, όχθες ποταμών υπερχείλισαν και εκτεταμένες κατολισθήσεις οδήγησαν στην απομόνωση ορισμένων ορεινών οικισμών με αποτέλεσμα οι κάτοικοι να αναγκαστούν να εγκαταλείψουν τα σπίτια τους. Η καταστροφή προκάλεσε ζημίες σε περισσότερο από το 60% του οδικού δικτύου της Ηπείρου. Όσον αφορά τη γεωργία, οι πλημμύρες προκάλεσαν την καταστροφή καλλιεργειών. Επλήγησαν καταστήματα, κατοικίες, εμπορικές επιχειρήσεις, κτηνοτροφικές μονάδες και γεωργικές εκμεταλλεύσεις. Ορισμένα από τα μνημεία της πολιτιστικής κληρονομιάς της Ελλάδας διέτρεξαν κίνδυνο. Τα ορμητικά νερά του ποταμού Άραχθου, για παράδειγμα, παρέσυραν την ιστορική γέφυρα Πλάκα στα Τζουμέρκα.

               (11)Το κόστος των επειγουσών ενεργειών πρώτης ανάγκης που είναι επιλέξιμες δυνάμει του άρθρου 3 παράγραφος 2 του κανονισμού εκτιμήθηκε από τις ελληνικές αρχές σε 308,445 εκατ. ευρώ και κατανεμήθηκε ανά είδος ενέργειας. Το μεγαλύτερο μέρος του κόστους αφορά τον τομέα των μεταφορών και υπερβαίνει τα 196 εκατ. ευρώ. Το δεύτερο μεγαλύτερο μέρος του κόστους αφορά τη διασφάλιση προληπτικών υποδομών που ανέρχεται σε 83 εκατ. ευρώ.

               (12)Οι πληγείσες περιφέρειες εμπίπτουν στις «λιγότερο αναπτυγμένες περιφέρειες» στο πλαίσιο των Ευρωπαϊκών Διαρθρωτικών και Επενδυτικών Ταμείων (2014-2020). Οι ελληνικές αρχές δεν δήλωσαν στην Επιτροπή την πρόθεση να ανακατανείμουν τη χρηματοδότηση από το πρόγραμμα των ΕΔΕΤ σε μέτρα αποκατάστασης.

               (13)Όσον αφορά την εφαρμογή της ενωσιακής νομοθεσίας για την πρόληψη και τη διαχείριση των κινδύνων καταστροφών δεν εκκρεμεί επί του παρόντος διαδικασία επί παραβάσει. Μια επικαιροποιημένη προκαταρκτική έκθεση εκτίμησης των κινδύνων πλημμύρας υποβλήθηκε στην Επιτροπή στα τέλη Νοεμβρίου του 2012. Επιπλέον, ως μέρος του εθνικού στρατηγικού πλαισίου αναφοράς για την περίοδο 2014-2020, το επιχειρησιακό πρόγραμμα «Υποδομές, Μεταφορές, Περιβάλλον και Βιώσιμη ανάπτυξη», το οποίο συγχρηματοδοτείται από το Ευρωπαϊκό Ταμείο Περιφερειακής Ανάπτυξης και το Ταμείο Συνοχής, χρηματοδοτεί, στο πλαίσιο του θεματικού στόχου 5, δράσεις που αποσκοπούν στην αντιμετώπιση των αρνητικών επιπτώσεων της κλιματικής αλλαγής και στην προσαρμογή σε νέες ξηροθερμικές συνθήκες και πιθανά ακραία καιρικά φαινόμενα, όπως οι πλημμύρες.

               (14)Κατά την ημερομηνία υποβολής της αίτησης, δεν είχε κινηθεί για την Ελλάδα διαδικασία επί παραβάσει σχετικά με την ενωσιακή νομοθεσία που αφορά τον χαρακτήρα της καταστροφής.

               (15)Οι ελληνικές αρχές επιβεβαίωσαν ότι δεν υπάρχει ασφαλιστική κάλυψη για τις επιλέξιμες δαπάνες.

               3.ΧΡΗΜΑΤΟΔΟΤΗΣΗ

               O κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  2
               , και ιδίως το άρθρο 10 επιτρέπει την κινητοποίηση του Ταμείου Αλληλεγγύης της Ευρωπαϊκής Ένωσης (εφεξής του Ταμείου) εντός του ετήσιου ανώτατου ορίου των 500 εκατ. ευρώ (τιμές 2011), πέραν και επιπλέον των σχετικών κονδυλίων του δημοσιονομικού πλαισίου. Οι όροι επιλεξιμότητας για το Ταμείο εκτίθενται αναλυτικά στον κανονισμό (ΕΚ) αριθ. 2012/2002 του Συμβουλίου, όπως τροποποιήθηκε με τον κανονισμό (ΕΕ) αριθ. 661/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την ίδρυση του Ταμείου Αλληλεγγύης της Ευρωπαϊκής Ένωσης. Το σημείο 11 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  3
                καθορίζει τις λεπτομέρειες για την κινητοποίηση του Ταμείου.

               Δεδομένου ότι η αλληλεγγύη αποτελούσε τον κύριο λόγο ίδρυσης του Ταμείου, η Επιτροπή θεωρεί ότι η ενίσχυση από το Ταμείο πρέπει να είναι σταδιακή. Αυτό σημαίνει ότι, σύμφωνα με την προγενέστερη πρακτική, το μέρος των ζημιών που υπερβαίνει το κατώτατο όριο «μείζονος καταστροφής» για την κινητοποίηση του Ταμείου (δηλαδή, το 0,6% του ΑΕΕ ή 3 δισεκατ. ευρώ σε τιμές 2011, ανάλογα με το ποιο είναι το χαμηλότερο ποσό) πρέπει να οδηγήσει σε μεγαλύτερη ένταση ενίσχυσης σε σχέση με τις ζημίες που δεν υπερβαίνουν το κατώτατο όριο. Το ποσοστό που εφαρμόστηκε κατά το παρελθόν για τον υπολογισμό των επιδοτήσεων σε περιπτώσεις μειζόνων καταστροφών ήταν 2,5% του συνόλου των άμεσων ζημιών κάτω από το κατώφλι κινητοποίησης του Ταμείου και 6% πάνω από αυτό. Για τις περιφερειακές καταστροφές και τις καταστροφές που γίνονται δεκτές στο πλαίσιο της διάταξης για τις «γειτονικές χώρες», το ποσοστό είναι 2,5%.

               Η ενίσχυση δεν μπορεί να υπερβεί το εκτιμώμενο συνολικό κόστος των επιλέξιμων ενεργειών. Η μέθοδος υπολογισμού της ενίσχυσης από το Ταμείο Αλληλεγγύης καθορίστηκε στην ετήσια έκθεση 2002-2003 για το Ταμείο Αλληλεγγύης και εγκρίθηκε από το Συμβούλιο και το Ευρωπαϊκό Κοινοβούλιο.

               Βάσει των αιτήσεων που έχουν υποβληθεί από τη Βουλγαρία και την Ελλάδα, ο υπολογισμός της ενίσχυσης από το Ταμείο, με βάση την εκτίμηση των συνολικών άμεσων ζημιών που προκλήθηκαν, έχει ως εξής:

                        Καταστροφή

                        Άμεση ζημία
                        (σε εκατ. ευρώ)

                        Εφαρμόζεται κατώτατο όριο περιφερειακής καταστροφής (σε εκατ. ευρώ)

                        Κατώτατο όριο για μείζονες καταστροφές
                        (σε εκατ. ευρώ)

                        Συνολικό κόστος επιλέξιμων ενεργειών
                        (σε εκατ. ευρώ)

                        2,5% των άμεσων ζημιών μέχρι το κατώτατο όριο (σε ευρώ)

                        6% των άμεσων ζημιών πάνω από το κατώτατο όριο (σε ευρώ)

                        Συνολικό ποσό προτεινόμενης ενίσχυσης (σε ευρώ)

                        ΒΟΥΛΓΑΡΙΑ

                        243,305

                        -

                        234,871

                        239,225

                        5 871 775

                        506 040

                        6 377 815

                        ΕΛΛΑΔΑ

                        395,878

                        124,354

                        1 091.315

                        308,445

                        9 896 950

                        -

                        9 896 950

                        ΣΥΝΟΛΟ

                        16 274 765

               Κατά την έγκριση του προϋπολογισμού του 2015, κινητοποιήθηκε ποσό ύψους 50 000 000 ευρώ για την πληρωμή προκαταβολών και οι αντίστοιχες πιστώσεις ανάληψης υποχρεώσεων και πληρωμών εγγράφηκαν στον προϋπολογισμό. Με βάση την εξέταση των αιτήσεων
                  4
                και λαμβάνοντας υπόψη τη μέγιστη δυνατή επιδότηση από το Ταμείο, η Επιτροπή προτείνει την κινητοποίηση του Ταμείου για τις δύο αυτές περιπτώσεις με τη χρησιμοποίηση 16 274 765 ευρώ από τα 50 000 000 ευρώ που κινητοποιήθηκαν ειδικά για προκαταβολές στον γενικό προϋπολογισμό της Ευρωπαϊκής Ένωσης για το οικονομικό έτος 2015.

               Δεδομένου ότι καταβλήθηκε ήδη ποσό ύψους 1 627 477 ευρώ για το 10% των προκαταβολών (637 782 ευρώ για τη Βουλγαρία και 989 695 ευρώ για την Ελλάδα) σύμφωνα με το άρθρο 4α παράγραφος 2 του κανονισμού, το υπόλοιπο ποσό που πρέπει να καταβληθεί ανέρχεται σε 14 647 288 ευρώ (5 740 033 ευρώ για τη Βουλγαρία και 8 907 255 ευρώ για την Ελλάδα).

               Μετά την πληρωμή των ανωτέρω προκαταβολών, το διαθέσιμο υπόλοιπο για την πληρωμή προκαταβολών στον προϋπολογισμό ανέρχεται σε 48 372 523 ευρώ. Σύμφωνα με το σημείο 11 της διοργανικής συμφωνίας, το οποίο προβλέπει τη δυνατότητα επαναδιάθεσης πιστώσεων, η Επιτροπή προτείνει να αποσύρει από το εν λόγω διαθέσιμο υπόλοιπο ποσό ύψους 14 647 288 ευρώ που απαιτείται για τη Βουλγαρία και την Ελλάδα. Μετά την καταβολή του υπολοίπου ύψους 14 647 288 ευρώ, παραμένει διαθέσιμο ποσό ύψους 33 725 235 ευρώ για την καταβολή περαιτέρω προκαταβολών το 2015, σε περίπτωση ανάγκης. Με βάση τις διαθέσιμες επί του παρόντος πληροφορίες, εκτιμάται ότι το ποσό αυτό είναι επαρκές σε περίπτωση υποβολής νέων αιτήσεων που θα ληφθούν κατά τη διάρκεια του υπόλοιπου έτους.

               Σε περίπτωση διαφωνίας, θα κινηθεί διαδικασία τριμερούς διαλόγου σύμφωνα με το σημείο 11 της διοργανικής συμφωνίας
                  5
               .

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               για την κινητοποίηση του Ταμείου Αλληλεγγύης της ΕΕ

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης
                  6
               , και ιδίως το άρθρο 4 παράγραφος 3,

               Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  7
               , και ιδίως το σημείο 11,

               Έχοντας υπόψη την πρόταση της Επιτροπής
                  8
               ,

               Εκτιμώντας τα ακόλουθα:

               (1)Στόχος του Ταμείου Αλληλεγγύης της Ευρωπαϊκής Ένωσης (εφεξής το «Ταμείο») είναι να δώσει τη δυνατότητα στην Ένωση να αντιδρά με ταχύ, αποτελεσματικό και ευέλικτο τρόπο σε καταστάσεις επείγουσας ανάγκης και να εκφράζει την αλληλεγγύη της προς τον πληθυσμό περιοχών που πλήττονται από καταστροφές.

               (2)Το Ταμείο δεν πρέπει να υπερβαίνει το μέγιστο ετήσιο ποσό των 500 εκατ. ευρώ (τιμές 2011), όπως ορίζεται στο άρθρο 10 του κανονισμού (ΕΕ, Ευρατόμ) αριθ. 1311/2013 του Συμβουλίου
                  9
               .

               (3)Η Βουλγαρία υπέβαλε αίτηση για την κινητοποίηση του Ταμείου, όσον αφορά αντίξοες χειμερινές συνθήκες.

               (4)Η Ελλάδα υπέβαλε δύο αιτήσεις για την κινητοποίηση του Ταμείου, όσον αφορά πλημμύρες.

               (5)Η Επιτροπή εκτίμησε ότι οι αιτήσεις πληρούν τους όρους για τη χορήγηση ενίσχυσης από το Ταμείο Αλληλεγγύης που προβλέπονται στον κανονισμό αριθ. 2012/2002 του Συμβουλίου.

               (6)Συνεπώς, το Ταμείο θα πρέπει να κινητοποιηθεί για τη χορήγηση συνολικής οικονομικής ενίσχυσης ύψους 16 274 765 ευρώ όσον αφορά τις αιτήσεις που υποβλήθηκαν από τη Βουλγαρία και την Ελλάδα.

               (7)Σύμφωνα με τη δεύτερη πρόταση του σημείου 11 της διοργανικής συμφωνίας της 2ας Δεκεμβρίου 2013, υπάρχουν δυνατότητες επαναδιάθεσης πιστώσεων. Οι πιστώσεις για προκαταβολές σχετικά με το οικονομικό έτος 2015 χρησιμοποιήθηκαν, σε πολύ περιορισμένο βαθμό, όσον αφορά τις τρεις αιτήσεις που αποτελούν το αντικείμενο της παρούσας απόφασης και για τις οποίες το προς πληρωμή υπόλοιπο ανέρχεται σε 14 647 288 ευρώ. Κατά συνέπεια, το συνολικό ποσό για την κινητοποίηση θα χρηματοδοτηθεί με τη χρησιμοποίηση των διαθέσιμων πιστώσεων που είναι εγγεγραμμένες στον γενικό προϋπολογισμό της Ευρωπαϊκής Ένωσης για το οικονομικό έτος 2015 και δεν χρειάζονται άλλες συμπληρωματικές πιστώσεις. Ως εκ τούτου, δεν υπάρχει ανάγκη διορθωτικού προϋπολογισμού, δεδομένου ότι η παρούσα απόφαση περιλαμβάνει όλα τα αναγκαία στοιχεία για την κινητοποίηση του Ταμείου.

               (8)Προκειμένου να ελαχιστοποιηθεί ο χρόνος που χρειάζεται για την κινητοποίηση του Ταμείου, η παρούσα απόφαση θα πρέπει να ισχύσει από την ημερομηνία της έκδοσής της,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Το συνολικό ποσό της παρούσας κινητοποίησης καλύπτεται από τις πιστώσεις που κινητοποιήθηκαν ειδικά για προκαταβολές στον προϋπολογισμό της Ένωσης για το οικονομικό έτος 2015 (γραμμή του προϋπολογισμού 13 06 01).

               Άρθρο 2

               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

               Τίθεται σε εφαρμογή από... [την ημερομηνία της έκδοσής της] [να συμπληρωθεί η ημερομηνία από το Κοινοβούλιο πριν από τη δημοσίευση στην ΕΕ].

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)
                  Κανονισμός (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης, ΕΕ L 311 της 14.11.2002, σ. 3.

                     (2)
                  ΕΕ L 347της 20.12.2013, σ. 884.

                     (3)
                  ΕΕ C 373 της 20.12.2013, σ. 1.

                     (4)
                  Ανακοίνωση στην Επιτροπή C(2015) xxxx.

                     (5)
                  ΕΕ C 373 της 20.12.2013, σ. 1.

                     (6)
                  Κανονισμός (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης, (ΕΕ L 311 της 14.11.2002, σ. 3).

                     (7)
                  ΕΕ C 373 της 20.12.2013, σ. 1.

                     (8)
                  ΕΕ C […] της […], σ.[…].

                     (9)
                  Κανονισμός (ΕΕ-Ευρατόμ) αριθ. 1311/2013 για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).


Σημαντική ανακοίνωση νομικού περιεχομένου

|

52009PC0221

Απόφαση του Συμβουλίου για την υπογραφή, και την προσωρινή εφαρμογή, εξ ονόματος της Ευρωπαϊκής Κοινότητας, της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας, αφενός, και του Χασεμιτικού Βασιλείου της Ιορδανίας, αφετέρου  /* COM/2009/0221 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 13.5.2009COM(2009) 221 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την υπογραφή, και την προσωρινή εφαρμογή, εξ ονόματος της Ευρωπαϊκής Κοινότητας, της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας, αφενός, και του Χασεμιτικού Βασιλείου της Ιορδανίας, αφετέρου  ΑΙΤΙΟΛΟΓΙΚΗ ΕΚΘΕΣΗΘέμα: Πρόταση απόφασης του Συμβουλίου για την υπογραφή, και την προσωρινή εφαρμογή, εξ ονόματος της Ευρωπαϊκής Κοινότητας, της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας, αφενός, και του Χασεμιτικού Βασιλείου της Ιορδανίας, αφετέρου1. Η ευρωμεσογειακή συμφωνία για τη σύνδεση (εφεξής «συμφωνία σύνδεσης») των Ευρωπαϊκών Κοινοτήτων και των κρατών μελών τους αφενός, με το Χασεμιτικό Βασίλειο της Ιορδανίας (εφεξής «Ιορδανία») αφετέρου, άρχισε να ισχύει στις 1 Μαΐου 2002. Στο άρθρο 64 της συμφωνίας αυτής, η επιστημονική και τεχνολογική συνεργασία αναφέρεται ως τομέας που παρουσιάζει ιδιαίτερο ενδιαφέρον και προοπτικές και προβλέπεται, μεταξύ άλλων, η δημιουργία μόνιμων δεσμών μεταξύ των επιστημονικών κοινοτήτων των δυο μερών. Επίσης, στο άρθρο 62 προβλέπεται ότι η περιφερειακή συνεργασία θα καλύψει, μεταξύ άλλων, την επιστημονική και τεχνολογική έρευνα.2. Με επιστολή του της 20ης Φεβρουαρίου 2007, η Υπουργός Προγραμματισμού και Διεθνούς Συνεργασίας της Ιορδανίας, κα Suhair Al-Ali, υπέβαλε επίσημο αίτημα για την έναρξη διαπραγματεύσεων σχετικά με τη σύναψη συμφωνίας επιστημονικής και τεχνολογικής συνεργασίας. Με επιστολή του της 14ης Μαρτίου 2007, ο Επίτροπος κ. Potočnik απάντησε θετικά στο εν λόγω αίτημα.3. Ως εκ τούτου, κατόπιν σχετικής πρότασης της Επιτροπής, το Συμβούλιο εξουσιοδότησε την Επιτροπή, στις 7 Απριλίου 2008, να διαπραγματευθεί, εξ ονόματος της Ευρωπαϊκής Κοινότητας, συμφωνία επιστημονικής και τεχνολογικής συνεργασίας με το Χασεμιτικό Βασίλειο της Ιορδανίας και εξέδωσε σχετικές διαπραγματευτικές οδηγίες. Οι διαπραγματεύσεις κατέληξαν στο συνημμένο σχέδιο συμφωνίας, το οποίο μονογραφήθηκε στις 28 Ιανουαρίου 2009.4. Η Ιορδανία είναι ενεργός εταίρος με σημαντικά πλεονεκτήματα όπως:-  δίκτυο πανεπιστημίων και ιδρυμάτων ανωτέρας εκπαίδευσης, καλά αναπτυγμένα και εξοπλισμένα κέντρα ερευνών και τεχνολογικών εφαρμογών, όπως το NCARTT (Εθνικό κέντρο μεταφοράς γεωργικής έρευνας και τεχνολογίας) στον τομέα της γεωπονίας,-  καλή ενσωμάτωση στα διεθνή και περιφερειακά επιστημονικά δίκτυα που συμμετέχουν στο παγκόσμιο φόρουμ για την αειφόρο ανάπτυξη και στις διεθνείς συμβάσεις της Διάσκεψης των Ηνωμένων Εθνών για το περιβάλλον και την ανάπτυξη (CNUED) (βιοποικιλότητα, ερημοποίηση …),5. Η Ιορδανία έχει τη δυνατότητα να ενεργήσει ως κόμβος για την επιστημονική συνεργασία με άλλες χώρες της περιοχής (Συρία, Λίβανος, Παλαιστινιακή Αρχή, Ισραήλ, Αίγυπτος και Τουρκία). Σε περιφερειακό επίπεδο, η Ιορδανία συμβάλλει ενεργά στις εργασίες της Ευρωμεσογειακής επιτροπής παρακολούθησης της Ε&Τ συνεργασίας (MoCo) όπου εκπροσωπείται από «Ανώτατο Συμβούλιο Επιστήμης και Τεχνολογίας» (HCST). Το HCST ιδρύθηκε το 1987 για να συγκροτήσει μια εθνική βάση για επιστήμη και τεχνολογία προκειμένου να συμβάλει στην επίτευξη των εθνικών αναπτυξιακών στόχων, μέσω της ευαισθητοποίησης σχετικά με τη σημασία της επιστημονικής έρευνας και ανάπτυξης δια της εξασφάλισης της αναγκαίας χρηματοδότησης τέτοιων δραστηριοτήτων και με την ώθηση της δραστηριότητας Ε&Α προς τις αναπτυξιακές προτεραιότητες.6. Με βάση την ανάλυση του εθνικού ερευνητικού συστήματος που διεξήχθη από το HCST από κοινού με το καναδικό κέντρο ερευνών για τη διεθνή ανάπτυξη, προτάθηκε η δημιουργία εθνικού ερευνητικού συστήματος το οποίο θα ήταν σε θέση να συντάξει και να καταρτίσει πολιτική για την επιστήμη, την τεχνολογία και την καινοτομία με τη συμμετοχή όλων των κλάδων, ιδίως των ΜΜΕ. Οι τομείς προτεραιότητας που κρίθηκαν ότι ήταν οι καλύτερα προετοιμασμένοι για διεθνή και περιφερειακή συνεργασία ήταν η ενέργεια, η αειφόρος ανάπτυξη (διαχείριση νερού και φυσικών πόρων), η υγεία, η γεωργία και η αρχαιολογία. Το αποτέλεσμα ήταν η Κυβέρνηση της Ιορδανίας να εγκρίνει ένα στρατηγικό έγγραφο για την περίοδο 2005-2010 για την καλύτερη ενσωμάτωση της επιστήμης και της τεχνολογίας στα εθνικά της προγράμματα, για τη δημιουργία επιστημονικής και τεχνολογικής βάσης με την κινητοποίηση διεπιστημονικών και πολυθεσμικών δικτύων και για την ενίσχυση των εταιρικών σχέσεων και των συνεργειών μεταξύ της επιστημονικής κοινότητας και φορέων της καινοτομίας. Οι προσδιορισθέντες τομείς συνάδουν με τις προτεραιότητες του ΠΠ7 και η συνεργασία των ερευνητικών ιδρυμάτων της Ιορδανίας στο πλαίσιο διεθνών επιστημονικών ομάδων είναι βέβαιο ότι θα συμβάλει στην ενίσχυση του ερευνητικού συστήματος της Ιορδανίας ενώ θα βελτιώσει και τη συνεργασία στον τομέα της Ε&Τ στην περιοχή.7. Η συμφωνία είναι σκόπιμο να υπογραφεί και να εφαρμοσθεί προσωρινά, εν αναμονή της ολοκλήρωσης των διαδικασιών που προβλέπονται για την επίσημη σύναψή της,Με βάση τα ανωτέρω, η Επιτροπή καλεί το Συμβούλιο:-  Να εγκρίνει την υπογραφή, εξ ονόματος της Ευρωπαϊκής Κοινότητας, της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας, αφενός, και του Χασεμιτικού Βασιλείου της Ιορδανίας, αφετέρου·-  Να εγκρίνει την προσωρινή εφαρμογή της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας, αφενός, και του Χασεμιτικού Βασιλείου της Ιορδανίας, αφετέρου.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την υπογραφή, και την προσωρινή εφαρμογή, εξ ονόματος της Ευρωπαϊκής Κοινότητας, της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας, αφενός, και του Χασεμιτικού Βασιλείου της Ιορδανίας, αφετέρουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170 σε συνδυασμό με το άρθρο 300 παράγραφος 2 πρώτο εδάφιο πρώτη φράση,την πρόταση της Επιτροπής[1],Εκτιμώντας τα ακόλουθα:(1) Η Επιτροπή έχει διαπραγματευτεί, εξ ονόματος της Κοινότητας, συμφωνία επιστημονικής και τεχνολογικής συνεργασίας με το Χασεμιτικό Βασίλειο της Ιορδανίας.(2) Οι διαπραγματεύσεις κατέληξαν στη συνημμένη συμφωνία, η οποία μονογραφήθηκε στις 28 Ιανουαρίου 2009.(3) Είναι αναγκαίο να υπογραφεί η συμφωνία την οποία διαπραγματεύτηκε η Επιτροπή εν όψει της σύναψής της ενδεχομένως σε μεταγενέστερη ημερομηνία,ΑΠΟΦΑΣΙΖΕΙ:Άρθρο 1(1) Εγκρίνεται εξ ονόματος της Κοινότητας η υπογραφή της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας, αφενός, και του Χασεμιτικού Βασιλείου της Ιορδανίας, αφετέρου, υπό την επιφύλαξη της αποφάσεως του Συμβουλίου σχετικά με τη σύναψη της εν λόγω συμφωνίας.(2) Το κείμενο της συμφωνίας επισυνάπτεται στην παρούσα απόφαση.(3) Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει, εξ ονόματος της Ευρωπαϊκής Κοινότητας, τη συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας, αφενός, και του Χασεμιτικού Βασιλείου της Ιορδανίας, αφετέρου.Άρθρο 2(1) Η συμφωνία εφαρμόζεται προσωρινά όπως προβλέπεται στο άρθρο 7 παράγραφος 2 της εν λόγω συμφωνίας, εν αναμονή της ολοκλήρωσης των διαδικασιών για την επίσημη σύναψή της.(2) Η Επιτροπή καθορίζει τη θέση που θα λαμβάνει η Κοινότητα, στο πλαίσιο της μεικτής επιτροπής που συστήνεται δυνάμει του άρθρου 4 παράγραφος 2 της συμφωνίας, ως προς τις τεχνικές τροποποιήσεις που επέρχονται στη συμφωνία σύμφωνα με το άρθρο 7 παράγραφος 5 της συμφωνίας.Άρθρο 3Η απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΣΥΜΦΩΝΙΑεπιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης του Χασεμιτικού Βασιλείου της ΙορδανίαςΗ Ευρωπαϊκή Κοινότητα (εφεξής «Κοινότητα») αφεvός,καιΤο Χασεμιτικό Βασίλειο της Ιορδανίας (εφεξής «Ιορδανία») αφετέρου,εφεξής καλούμενα τα «Μέρη»,ΛΑΜΒΑΝΟΝΤΑΣ ΥΠΟΨΗ τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170 σε συνδυασμό με το άρθρο 300 παράγραφος 2 πρώτη πρόταση, και παράγραφος 3 πρώτο εδάφιο,ΛΑΜΒΑΝΟΝΤΑΣ ΥΠΟΨΗ τη σημασία της επιστήμης και της τεχνολογίας για την οικονομική και κοινωνική τους ανάπτυξη, στην οποία αναφέρεται και το άρθρο 43 της ευρωμεσογειακής συμφωνίας για τη σύνδεση των Ευρωπαϊκών Κοινοτήτων και των κρατών μελών τους αφενός, και του Χασεμιτικού Βασιλείου της Ιορδανίας, αφετέρου, η οποία τέθηκε σε ισχύ την 1η Μαΐου 2002,ΛΑΜΒΑΝΟΝΤΑΣ ΥΠΟΨΗ την ευρωπαϊκή πολιτική γειτονίας και τη στρατηγική της ΕΕ για την ενίσχυση των σχέσεων με τις γειτονικές χώρες στο πλαίσιο των οποίων τα Μέρη συνήλθαν και συμφώνησαν ένα σχέδιο δράσης, μία από τις προτεραιότητες του οποίου είναι και η «ενίσχυση της επιστημονικής και τεχνολογικής συνεργασίας». Το κοινό σχέδιο δράσης της ευρωπαϊκής πολιτικής γειτονίας συνάδει με το εκτελεστικό πρόγραμμα της Κυβέρνησης της Ιορδανίας (2007-2009) για το Kuluna Al Urdun/Εθνικό Θεματολόγιο, που αποσκοπεί στην ανάπτυξη αειφόρου διαδικασίας κοινωνικο-οικονομικής μεταρρύθμισης,ΕΚΤΙΜΩΝΤΑΣ ότι η Κοινότητα και η Ιορδανία διεξάγουν από κοινού δραστηριότητες έρευνας, τεχνολογικής ανάπτυξης και επίδειξης σε ποικίλα πεδία κοινού ενδιαφέροντος, και ότι θα είναι προς το αμοιβαίο συμφέρον η εκατέρωθεν συμμετοχή στις δραστηριότητες έρευνας και ανάπτυξης αλλήλων, σε βάση αμοιβαιότητας,ΕΠΙΘΥΜΩΝΤΑΣ να καθιερώσουν ένα επίσημο πλαίσιο συνεργασίας στον τομέα της επιστημονικής και τεχνολογικής έρευνας το οποίο θα επιτρέπει την επέκταση και την εντατικοποίηση των δραστηριοτήτων συνεργασίας στα πεδία κοινού ενδιαφέροντος και θα προαγάγει την αξιοποίηση των αποτελεσμάτων της συνεργασίας αυτής προς αμοιβαίο οικονομικό και κοινωνικό όφελος.ΕΠΙΘΥΜΩΝΤΑΣ το άνοιγμα του Ευρωπαϊκού Χώρου Έρευνας σε χώρες που δεν αποτελούν μέλη της Ευρωπαϊκής Ένωσης και ιδίως στις μεσογειακές χώρες εταίρους,Συμφώνησαν τα ακόλουθα:Άρθρο 1Πεδίο και αρχές1. Τα Μέρη ενθαρρύνουν, αναπτύσσουν και διευκολύνουν τις δραστηριότητες συνεργασίας μεταξύ της Κοινότητας και της Ιορδανίας στα πεδία κοινού ενδιαφέροντος όπου αυτές αναπτύσσουν δραστηριότητες επιστημονικής και τεχνολογικής έρευνας και ανάπτυξης.2. Οι δραστηριότητες συνεργασίας διεξάγονται βάσει των ακόλουθων αρχών:-  προαγωγή της κοινωνίας της γνώσης προς όφελος της κοινωνικής και οικονομικής ανάπτυξης αμφότερων των Μερών·-  αμοιβαίο όφελος με βάση τη γενική στάθμιση των πλεονεκτημάτων·-  αμοιβαία πρόσβαση στις δραστηριότητες των ερευνητικών προγραμμάτων και έργων που αναλαμβάνει καθένα από τα Μέρη·-  έγκαιρη ανταλλαγή πληροφοριών που είναι δυνατόν να διευκολύνουν τις δραστηριότητες συνεργασίας·-  κατάλληλη ανταλλαγή και προστασία των δικαιωμάτων διανοητικής ιδιοκτησίας·-  συμμετοχή και χρηματοδότηση με βάση την ισχύουσα νομοθεσία των Μερών.Άρθρο 2Μέσα συνεργασίας1. Οι νομικές οντότητες, όπως αυτές ορίζονται στο Παράρτημα Ι, συμπεριλαμβανομένων των φυσικών προσώπων και των νομικών προσώπων δημόσιου ή ιδιωτικού δικαίου, οι οποίες είναι εγκατεστημένες στην Ιορδανία, συμμετέχουν στις έμμεσες δράσεις συνεργασίας του προγράμματος πλαισίου για δραστηριότητες έρευνας, τεχνολογικής ανάπτυξης και επίδειξης της Ευρωπαϊκής Κοινότητας (εφεξής «πρόγραμμα πλαίσιο») υπό τους όρους και προϋποθέσεις που καθορίζονται ή προβλέπονται στα παραρτήματα Ι και II.Οι νομικές οντότητες οι οποίες είναι εγκατεστημένες στα κράτη μέλη της Ευρωπαϊκής Κοινότητας αυτές ορίζονται στο παράρτημα Ι, συμμετέχουν σε ερευνητικά προγράμματα και έργα της Ιορδανίας που καλύπτουν πεδία αντίστοιχα εκείνων του προγράμματος πλαισίου υπό τους ίδιους όρους με εκείνους που ισχύουν για τις νομικές οντότητες της Ιορδανίας, υπό τους όρους και τις προϋποθέσεις που καθορίζονται ή προβλέπονται στα παραρτήματα Ι και II.2. Η συνεργασία δύναται επίσης να λάβει τις ακόλουθες μορφές:-  τακτικές συζητήσεις σχετικά με τις κατευθύνσεις και προτεραιότητες της ερευνητικής πολιτικής και του ερευνητικού προγραμματισμού της Ιορδανίας και της Κοινότητας·-  συζητήσεις σχετικά με την ανάπτυξη, την συνεργασία και τις προοπτικές·-  έγκαιρη διαβίβαση πληροφοριών σχετικά με την εκτέλεση των προγραμμάτων και ερευνητικών έργων της Ιορδανίας και της Κοινότητας, καθώς και πληροφοριών σχετικά με τα αποτελέσματα των εργασιών που αναλαμβάνονται στο πλαίσιο της παρούσας συμφωνίας·-  κοινές συνεδριάσεις·-  επισκέψεις και ανταλλαγές ερευνητών, μηχανικών και τεχνικών, μεταξύ άλλων για σκοπούς επιμόρφωσης·-  ανταλλαγές και από κοινού χρήση εξοπλισμού, υλικών και υπηρεσιών δοκιμών·-  επαφές μεταξύ διαχειριστών προγραμμάτων ή έργων της Ιορδανίας και της Κοινότητας·-  συμμετοχή εμπειρογνωμόνων σε σεμινάρια, συμπόσια και συναντήσεις εργασίας·-  ανταλλαγές πληροφοριών σχετικών με τις πρακτικές, τις νομοθετικές και κανονιστικές διατάξεις και τα προγράμματα που έχουν σχέση με τη συνεργασία που αποτελεί το αντικείμενο της παρούσας συμφωνίας·-  επιμόρφωση στην έρευνα και την τεχνολογική ανάπτυξη·-  αμοιβαία πρόσβαση στις επιστημονικές και τεχνικές πληροφορίες που εμπίπτουν στην εν λόγω συνεργασία·-  κάθε άλλη μορφή που ενδεχομένως εγκρίνει η μεικτή επιτροπή επιστημονικής και τεχνολογικής συνεργασίας Ευρωπαϊκής Κοινότητας-Ιορδανίας, όπως αυτή ορίζεται στο άρθρο 4, και η οποία κρίνεται σύμφωνη με τις πολιτικές και τις διαδικασίες που εφαρμόζονται σε αμφότερα τα Μέρη.Άρθρο 3Ενίσχυση της συνεργασίας1. Τα Μέρη καταβάλλουν κάθε δυνατή προσπάθεια, στο πλαίσιο της εφαρμοστέας νομοθεσίας τους, για να διευκολύνουν την ελεύθερη διακίνηση και διαμονή ερευνητών που συμμετέχουν σε δραστηριότητες οι οποίες καλύπτονται από την παρούσα συμφωνία, καθώς και τη διαμεθοριακή διακίνηση αγαθών που προορίζονται να χρησιμοποιηθούν στο πλαίσιο τέτοιων δραστηριοτήτων.2. Οσάκις η Κοινότητα, κατ' εφαρμογή των οικείων κανόνων, παραχωρεί μονομερώς χρηματοδότηση σε νομική οντότητα της Ιορδανίας η οποία συμμετέχει σε έμμεση δράση της Κοινότητας, η Ιορδανία διασφαλίζει ότι η συναλλαγή αυτή απαλλάσσεται παντός φόρου και δασμού.Άρθρο 4Διαχείριση της ΣυμφωνίαςΜεικτή επιτροπή επιστημονικής και τεχνολογικής συνεργασίας Ευρωπαϊκής Κοινότητας-ΙορδανίαςΕπιτροπή1. Τον συντονισμό και τη διευκόλυνση των δραστηριοτήτων συνεργασίας που αναλαμβάνονται βάσει της παρούσας συμφωνίας εξασφαλίζουν, εξ ονόματος της Ιορδανίας, το Ανώτατο Συμβούλιο Επιστήμης και Τεχνολογίας και, εξ ονόματος της Κοινότητας, η Ευρωπαϊκή Επιτροπή, ενεργώντας υπό την ιδιότητα των εκτελεστικών οργάνων των Μερών (εφεξής «εκτελεστικά όργανα»).2. Τα εκτελεστικά όργανα συγκροτούν μεικτή επιτροπή καλούμενη «Μεικτή επιτροπή επιστημονικής και τεχνολογικής συνεργασίας Ευρωπαϊκής Κοινότητας-Ιορδανίας» (εφεξής «μεικτή επιτροπή»), της οποίας τα καθήκοντα περιλαμβάνουν τα εξής:-  διασφαλίζει, εξετάζει και αξιολογεί την εφαρμογή της παρούσας συμφωνίας, και ενδεχομένως τροποποιεί τα παραρτήματα αυτής ή θεσπίζει νέα παραρτήματα ούτως ώστε να λαμβάνεται υπόψη η εξέλιξη της επιστημονικής πολιτικής των Μερών, υπό την προϋπόθεση της τήρησης των απαιτούμενων προς τούτο εσωτερικών διαδικασιών αμφότερων των Μερών·-  προσδιορίζει, σε ετήσια βάση, τα πεδία εκείνα στα οποία είναι σκόπιμο να αναπτυχθεί ή βελτιωθεί η συνεργασία και εξετάζει πιθανά μέτρα για τον σκοπό αυτό·-  εξετάζει, σε τακτική βάση, τις μελλοντικές κατευθύνσεις και προτεραιότητες της ερευνητικής πολιτικής και του ερευνητικού προγραμματισμού της Ιορδανίας και της Κοινότητας, καθώς και τις προοπτικές μελλοντικής συνεργασίας στο πλαίσιο της παρούσας συμφωνίας.-  διατυπώνει συστάσεις προς τα Μέρη σχετικά με την εφαρμογή της παρούσας συμφωνίας, οι οποίες δύναται να περιλαμβάνουν προσδιορισμό και υπόδειξη προσθηκών στις δραστηριότητες συνεργασίας που προβλέπονται στο άρθρο 2 παράγραφος 2 και συγκεκριμένων μέτρων για τη βελτίωση της αμοιβαίας πρόσβασης που προβλέπεται στο άρθρο 1 παράγραφος 2.3. Η μεικτή επιτροπή, η οποία απαρτίζεται από εκπροσώπους των εκτελεστικών οργάνων, εγκρίνει τον εσωτερικό της κανονισμό.4. Η μεικτή επιτροπή συνέρχεται τουλάχιστον μία φορά ετησίως, εκ περιτροπής στην Κοινότητα και στην Ιορδανία. Έκτακτες συνεδριάσεις πραγματοποιούνται κάθε φορά που κρίνεται απαραίτητο και κατόπιν συμφωνίας των Μερών. Τα συμπεράσματα και οι συστάσεις της μεικτής επιτροπής διαβιβάζονται στην επιτροπή σύνδεσης της ευρωμεσογειακής συμφωνίας μεταξύ της Ευρωπαϊκής Ένωσης και του Χασεμιτικού Βασιλείου της Ιορδανίας, προς ενημέρωσή της.Άρθρο 5ΧρηματοδότησηΗ χρηματοδοτική συμμετοχή των Μερών στις ερευνητικές δραστηριότητες που διέπονται από την παρούσα συμφωνία καθορίζεται σύμφωνα με τους όρους του παραρτήματος Ι και υπόκειται στις νομοθετικές και κανονιστικές διατάξεις, τις πολιτικές και τους όρους υλοποίησης των προγραμμάτων που ισχύουν στην επικράτεια εκάστου των Μερών.Σε περίπτωση που ένα μέρος χορηγεί χρηματοδοτική στήριξη σε συμμετέχοντες προερχόμενους από το έτερο μέρος σε σχέση με έμμεσες δραστηριότητες συνεργασίας, οι επιχορηγήσεις και χρηματοδοτικές ή άλλες συνεισφορές που χορηγούνται στο πλαίσιο των υπόψη δραστηριοτήτων στους προερχόμενους από το έτερο μέρος συμμετέχοντες απαλλάσσονται φόρων και δασμών.Άρθρο 6Διάδοση και χρήση των αποτελεσμάτων και των πληροφοριώνΗ διάδοση και η χρήση των παραγόμενων ή/και ανταλλασσόμενων αποτελεσμάτων και πληροφοριών, η διαχείριση, ο επιμερισμός και η άσκηση των δικαιωμάτων διανοητικής ιδιοκτησίας που απορρέουν από ερευνητικές δραστηριότητες διεξαγόμενες δυνάμει της παρούσας συμφωνίας υπόκεινται στις προϋποθέσεις του παραρτήματος ΙΙ.Άρθρο 7Τελικές διατάξεις1. Τα παραρτήματα Ι και ΙΙ αποτελούν αναπόσπαστο μέρος της παρούσας συμφωνίας. Όλα τα ζητήματα ή οι διαφορές που σχετίζονται με την ερμηνεία ή την εφαρμογή των διατάξεων της παρούσας συμφωνίας επιλύονται με κοινή συμφωνία των Μερών.2. Η παρούσα συμφωνία τίθεται σε ισχύ την ημερομηνία κατά την οποία αμφότερα τα Μέρη έχουν κοινοποιήσει αμοιβαίως την ολοκλήρωση των αναγκαίων για τη σύναψη της συμφωνίας εσωτερικών τους διαδικασιών. Εν αναμονή της ολοκλήρωσης των αναγκαίων για τη σύναψη της συμφωνίας εσωτερικών τους διαδικασιών, τα Μέρη εφαρμόζουν προσωρινά την παρούσα συμφωνία από την ημερομηνία υπογραφής της. Εάν οιοδήποτε εκ των Μερών κοινοποιήσει στο έτερο μέρος πρόθεση μη σύναψης της συμφωνίας, δια της παρούσης συμφωνούνται από κοινού ότι τα έργα και οι δραστηριότητες που έχουν αναληφθεί δυνάμει της προσωρινής εφαρμογής της συμφωνίας και βρίσκονται σε εξέλιξη κατά τον χρόνο της προαναφερόμενης κοινοποίησης συνεχίζονται έως ότου ολοκληρωθούν σύμφωνα με τους όρους που καθορίζονται στην παρούσα συμφωνία.3. Οιοδήποτε εκ των Μερών δύναται, ανά πάσα στιγμή, να προβεί σε καταγγελία της παρούσας συμφωνίας, κατόπιν σχετικής προειδοποίησης έξι μηνών. Τα έργα και οι δραστηριότητες που βρίσκονται σε εξέλιξη κατά τον χρόνο καταγγελίας της παρούσας συμφωνίας συνεχίζονται έως ότου ολοκληρωθούν σύμφωνα με τους όρους που καθορίζονται στην παρούσα συμφωνία.4. Η παρούσα συμφωνία παραμένει σε ισχύ έως ότου οιοδήποτε εκ των Μερών κοινοποιήσει στο έτερο μέρος εγγράφως την πρόθεσή του να καταγγείλει την παρούσα συμφωνία. Στην περίπτωση αυτή, η συμφωνία παύει να ισχύει έξι μήνες μετά την παραλαβή της κοινοποίησης αυτής.5. Σε περίπτωση που οιοδήποτε εκ των Μερών αποφασίσει να προβεί σε αναθεώρηση των οικείων ερευνητικών προγραμμάτων και έργων που προβλέπονται στην παράγραφο 1 του άρθρου 1, το εκτελεστικό όργανο του εν λόγω μέρους κοινοποιεί στο εκτελεστικό όργανο του έτερου μέρους το ακριβές περιεχόμενο των υπόψη αναθεωρήσεων. Κατά παρέκκλιση των διατάξεων της παραγράφου 3 του παρόντος άρθρου, είναι δυνατή η καταγγελία της παρούσας συμφωνίας υπό αμοιβαίως συμφωνούμενους όρους, σε περίπτωση που οιοδήποτε εκ των Μερών κοινοποιήσει στο έτερο μέρος, εντός μηνός από την έγκριση των προβλεπόμενων στο πρώτο εδάφιο αναθεωρήσεων, πρόθεση καταγγελίας της παρούσας συμφωνίας.6. Η παρούσα συμφωνία εφαρμόζεται, αφενός, στα εδάφη όπου εφαρμόζεται η συνθήκη για την ίδρυση της Ευρωπαϊκής Κοινότητας, υπό τους όρους που προβλέπονται στη συνθήκη αυτή και, αφετέρου, στο έδαφος του Χασεμιτικού Βασιλείου της Ιορδανίας. Η διάταξη αυτή δεν αποκλείει τη διεξαγωγή δραστηριοτήτων συνεργασίας στην ανοικτή θάλασσα, στο διάστημα ή στο έδαφος τρίτων χωρών, σύμφωνα με το διεθνές δίκαιο.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεόντως εξουσιοδοτημένοι προς τούτο από την Ευρωπαϊκή Κοινότητα και από την κυβέρνηση του Χασεμιτικού Βασιλείου της Ιορδανίας αντιστοίχως, υπέγραψαν την παρούσα συμφωνία.ΕΓΙΝΕ σε δύο αντίτυπα στ …., την … ημέρα του ….., στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και αραβική γλώσσα, όλα δε τα κείμενα είναι εξίσου αυθεντικά.ΓΙΑ ΤΗΝ ΕΥΡΩΠΑΪΚΗ ΚΟΙΝΟΤΗΤΑ: | ΓΙΑ ΤΟ ΧΑΣΕΜΙΤΙΚΟ ΒΑΣΙΛΕΙΟ ΤΗΣ ΙΟΡΔΑΝΙΑΣ, |ΠΑΡΑΡΤΗΜΑ ΙΌροι και προϋποθέσεις συμμετοχής νομικών οντοτήτων των κρατών μελών της Ευρωπαϊκής Ένωσης και της ΙορδανίαςΓια τους σκοπούς της παρούσας συμφωνίας, ως νομική οντότητα νοείται κάθε φυσικό πρόσωπο, ή κάθε νομικό πρόσωπο το οποίο έχει συσταθεί σύμφωνα με το εθνικό δίκαιο του τόπου εγκατάστασής του ή σύμφωνα με το κοινοτικό ή το διεθνές δίκαιο, διαθέτει νομική προσωπικότητα και έχει την ικανότητα, ιδίω ονόματι, να είναι υποκείμενο δικαιωμάτων και υποχρεώσεων οιασδήποτε φύσεως.I. Όροι και προϋποθέσεις συμμετοχής νομικών οντοτήτων της Ιορδανίας σε έμμεσες δράσεις του προγράμματος πλαισίου1. Η συμμετοχή νομικών οντοτήτων εγκατεστημένων στην Ιορδανία σε έμμεσες δράσεις του προγράμματος πλαισίου υπόκειται στους κανόνες που έχουν καθορίσει το Ευρωπαϊκό Κοινοβούλιο και το Συμβούλιο σύμφωνα με το άρθρο 167 της συνθήκης για την ίδρυση της Ευρωπαϊκής Κοινότητας.Επιπλέον, οι εγκατεστημένες στην Ιορδανία νομικές οντότητες έχουν δικαίωμα να συμμετέχουν σε έμμεσες δράσεις που αναλαμβάνονται βάσει του άρθρου 164 της συνθήκης ίδρυσης της Ευρωπαϊκής Κοινότητας.2. Η Κοινότητα δύναται να παραχωρεί χρηματοδότηση σε εγκατεστημένες στην Ιορδανία νομικές οντότητες οι οποίες συμμετέχουν σε έμμεσες δράσεις που προβλέπονται στην παράγραφο 1, υπό τους όρους και τις προϋποθέσεις που καθορίζονται στην απόφαση που εξέδωσαν το Ευρωπαϊκό Κοινοβούλιο και το Συμβούλιο (Κανονισμός (ΕΚ) αριθ. 1906/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, με τον οποίο καθορίζονται οι κανόνες συμμετοχής επιχειρήσεων, ερευνητικών κέντρων και πανεπιστημίων στις δράσεις που αναλαμβάνονται βάσει του έβδομου προγράμματος-πλαισίου και οι κανόνες διάδοσης των ερευνητικών αποτελεσμάτων (2007-2013)[2] ) βάσει του άρθρου 167 της συνθήκης για την ίδρυση της Ευρωπαϊκής Κοινότητας, στους δημοσιονομικούς κανονισμούς της Ευρωπαϊκής Κοινότητας και σε οιαδήποτε άλλη εφαρμοστέα διάταξη του κοινοτικού δικαίου.3. Στις συμφωνίες επιχορήγησης ή στις συμβάσεις που συνάπτει η Κοινότητα με νομικές οντότητες της Ιορδανίας για την εκτέλεση έμμεσης δράσης προβλέπεται η διενέργεια λογιστικών και άλλων ελέγχων εκ μέρους, ή κατ’ εξουσιοδότηση, της Επιτροπής ή του Ελεγκτικού Συνεδρίου των Ευρωπαϊκών Κοινοτήτων.Με πνεύμα συνεργασίας και προς το αμοιβαίο συμφέρον, οι αρμόδιες αρχές της Ιορδανίας παρέχουν κάθε εύλογη και δυνατή βοήθεια που κρίνεται αναγκαία ή χρήσιμη υπό τις εκάστοτε περιστάσεις για τη διενέργεια αυτών των λογιστικών και λοιπών ελέγχων.II. Όροι και προϋποθέσεις συμμετοχής νομικών οντοτήτων των κρατών μελών της Ευρωπαϊκής Ένωσης σε ερευνητικά προγράμματα και έργα της Ιορδανίας1. Οιαδήποτε νομική οντότητα εγκατεστημένη στην Κοινότητα, η οποία έχει συσταθεί σύμφωνα με το εθνικό δίκαιο κράτους μέλους της Ευρωπαϊκής Ένωσης ή σύμφωνα με το κοινοτικό δίκαιο, δύναται να συμμετέχει σε έργα των προγραμμάτων έρευνας και ανάπτυξης της Ιορδανίας από κοινού με ιορδανικές νομικές οντότητες.2. Υπό την επιφύλαξη των διατάξεων της παραγράφου 1 και του παραρτήματος ΙΙ, τα δικαιώματα και οι υποχρεώσεις των εγκατεστημένων στην Κοινότητα νομικών οντοτήτων που συμμετέχουν σε ερευνητικά έργα υπαγόμενα σε προγράμματα έρευνας και ανάπτυξης της Ιορδανίας, καθώς και οι όροι και οι προϋποθέσεις υποβολής και αξιολόγησης προτάσεων και κατακύρωσης και σύναψης συμβάσεων ανάθεσης τέτοιων έργων, υπόκεινται στις εθνικές νομοθετικές και κανονιστικές διατάξεις και κυβερνητικές οδηγίες της Ιορδανίας, που διέπουν την εκτέλεση προγραμμάτων έρευνας και ανάπτυξης, όπως αυτές εφαρμόζονται για τις νομικές οντότητες της Ιορδανίας και υπό συνθήκες ισότιμης μεταχείρισης, λαμβανομένης υπόψη της φύσεως της συνεργασίας μεταξύ της Ιορδανίας και της Κοινότητας στον συγκεκριμένο τομέα.Η χρηματοδότηση νομικών οντοτήτων εγκατεστημένων στην Κοινότητα, που συμμετέχουν σε συναφή έργα της Ιορδανίας στο πλαίσιο προγραμμάτων έρευνας και ανάπτυξης, υπόκειται στις εθνικές νομοθετικές και κανονιστικές διατάξεις και τις κυβερνητικές οδηγίες της Ιορδανίας που διέπουν την εκτέλεση των εν λόγω προγραμμάτων έρευνας και ανάπτυξης, όπως αυτές εφαρμόζονται για τις μη ιορδανικές νομικές οντότητες.ΙΙΙ. Πληροφόρηση σχετικά με τις δυνατότητες συμμετοχήςΗ Ιορδανία και η Ευρωπαϊκή Επιτροπή διαθέτουν τακτικά πληροφορίες σχετικά με τα τρέχοντα προγράμματα και τις δυνατότητες συμμετοχής στις νομικές οντότητες που είναι εγκατεστημένες στα δύο Μέρη.ΠΑΡΑΡΤΗΜΑ ΙΙΑρχές επιμερισμού των δικαιωμάτων διανοητικής ιδιοκτησίαςΙ. ΕφαρμογήΓια τους σκοπούς της παρούσας συμφωνίας, ο όρος «διανοητική ιδιοκτησία» έχει την έννοια που ορίζεται στο άρθρο 2 της σύμβασης της Στοκχόλμης, της 14ης Ιουλίου 1967, για την ίδρυση του Παγκόσμιου Οργανισμού Πνευματικής Ιδιοκτησίας.Για τους σκοπούς της παρούσας συμφωνίας, ως «γνώσεις» νοούνται τα αποτελέσματα, συμπεριλαμβανομένων των πληροφοριών, ανεξαρτήτως εάν δύνανται ή όχι να τύχουν προστασίας, καθώς και τα δικαιώματα πνευματικής ιδιοκτησίας ή τα δικαιώματα που αντλούνται από τα αποτελέσματα αυτά βάσει διπλωμάτων ευρεσιτεχνίας, καταχωρισμένων σχεδίων και υποδειγμάτων, δικαιωμάτων επί φυτικής ποικιλίας, συμπληρωματικών πιστοποιητικών ή άλλων συναφών μορφών προστασίας·II. Δικαιώματα διανοητικής ιδιοκτησίας των νομικών οντοτήτων των Μερών στις έμμεσες δραστηριότητες συνεργασίας1. Έκαστο μέρος διασφαλίζει ότι τα δικαιώματα διανοητικής ιδιοκτησίας και οι σχετικές υποχρεώσεις των νομικών οντοτήτων που είναι εγκατεστημένες στην επικράτεια του άλλου μέρους και συμμετέχουν σε έμμεσες δραστηριότητες συνεργασίας οι οποίες υλοποιούνται βάσει της παρούσας συμφωνίας, καθώς και τα συναφή δικαιώματα και υποχρεώσεις που απορρέουν από αυτήν τη συμμετοχή, συνάδουν με τις σχετικές νομοθετικές και κανονιστικές διατάξεις και διεθνείς συμβάσεις, που εφαρμόζονται στα Μέρη, συμπεριλαμβανομένων της συμφωνίας για τα δικαιώματα διανοητικής ιδιοκτησίας στον τομέα του εμπορίου, του παραρτήματος 1Γ της συμφωνίας του Μαρακές για την ίδρυση του Παγκοσμίου Οργανισμού Εμπορίου, της Πράξης των Παρισίων της 24ης Ιουλίου 1971 της σύμβασης της Βέρνης για την προστασία των λογοτεχνικών και καλλιτεχνικών έργων και της Πράξης της Στοκχόλμης της 14ης Ιουλίου 1967 της σύμβασης των Παρισίων για την προστασία της βιομηχανικής ιδιοκτησίας.2. Έκαστο μέρος διασφαλίζει στους συμμετέχοντες σε έμμεσες δραστηριότητες συνεργασίας που προέρχονται από το έτερο μέρος την ίδια μεταχείριση, ως προς τη διανοητική ιδιοκτησία, με εκείνη που επιφυλάσσει στους εξ αυτού προερχόμενους συμμετέχοντες, σύμφωνα με τους κανόνες συμμετοχής του εκάστοτε ερευνητικού προγράμματος ή έργου, ή τους οικείους νόμους και κανονισμούς.III. Δικαιώματα διανοητικής ιδιοκτησίας των Μερών1. Εκτός εάν τα Μέρη έχουν συμφωνήσει διαφορετικά, οι ακόλουθοι κανόνες έχουν εφαρμογή για γνώση παραγόμενη από τα Μέρη στο πλαίσιο δραστηριοτήτων οι οποίες διεξάγονται βάσει του άρθρου 2 παράγραφος 2 της παρούσας συμφωνίας:α) Οι γνώσεις ανήκουν στο μέρος που τις παράγει. Σε περίπτωση που δεν είναι δυνατό να προσδιορισθεί με βεβαιότητα η σχετική συνεισφορά των Μερών στις εργασίες, οι γνώσεις αυτές τους ανήκουν κατά συγκυριότητα.β) Το μέρος που έχει την κυριότητα της γνώσης παραχωρεί στο έτερο μέρος δικαιώματα πρόσβασης σε αυτήν, για τις ανάγκες εκτέλεσης των δραστηριοτήτων του άρθρου 2 της παρούσας συμφωνίας. Τέτοια δικαιώματα πρόσβασης παραχωρούνται ατελώς.2. Εκτός εάν τα Μέρη έχουν συμφωνήσει διαφορετικά, οι ακόλουθοι κανόνες έχουν εφαρμογή σε ό,τι αφορά επιστημονικές συγγραφικές εργασίες των Μερών:α) Σε περίπτωση κατά την οποία ένα μέρος, μέσω περιοδικών, άρθρων, εκθέσεων, βιβλίων, βιντεοεγγραφών και λογισμικού, δημοσιεύσει επιστημονικά και τεχνικά δεδομένα, πληροφορίες και αποτελέσματα που έχουν προκύψει και σχετίζονται με δραστηριότητες διεξαγόμενες βάσει της παρούσας συμφωνίας, στο έτερο μέρος παραχωρείται ατελώς μια παγκόσμια, μη αποκλειστική και αμετάκλητη άδεια μετάφρασης, αναπαραγωγής, προσαρμογής, μετάδοσης και δημόσιας διανομής των εν λόγω εργασιών.β) Όλα τα αντίτυπα των προστατευόμενων με δικαιώματα δημιουργού δεδομένων και πληροφοριών, τα οποία έχουν παραχθεί και προορίζονται για δημόσια διανομή δυνάμει της παρούσας διάταξης, φέρουν τα ονόματα του δημιουργού ή των δημιουργών του έργου, υπό την επιφύλαξη ρητής άρνησης των τελευταίων να κατονομασθούν. Τα αντίτυπα φέρουν επίσης ευδιάκριτη μνεία της συμβολής των Μερών στο πλαίσιο της συνεργασίας τους.3. Εκτός εάν τα Μέρη έχουν συμφωνήσει διαφορετικά, οι ακόλουθοι κανόνες έχουν εφαρμογή σε ό,τι αφορά ακοινολόγητες πληροφορίες των Μερών:α) Όταν γνωστοποιεί στο έτερο μέρος πληροφορίες σχετικά με δραστηριότητες που διεξάγονται δυνάμει της παρούσας συμφωνίας, έκαστο μέρος επισημαίνει τις πληροφορίες που επιθυμεί να παραμείνουν ακοινολόγητες, χρησιμοποιώντας κατάλληλα διακριτικά σήματα ή ενδείξεις εμπιστευτικού χαρακτήρα.β) Για τους συγκεκριμένους σκοπούς της εφαρμογής της παρούσας συμφωνίας, το μέρος που λαμβάνει ακοινολόγητες πληροφορίες δύναται να τις γνωστοποιεί, ιδία ευθύνη, σε οργανισμούς ή άτομα υπό τη δικαιοδοσία του.γ) Με την προγενέστερη έγγραφη συγκατάθεση του μέρους που παρέχει ακοινολόγητες πληροφορίες, το μέρος που λαμβάνει αυτές τις πληροφορίες δύναται να τις διαδώσει ευρύτερα απ’ όσο κατά τα άλλα προβλέπεται στην παράγραφο β). Τα Μέρη συνεργάζονται για τον καθορισμό των διαδικασιών αίτησης και χορήγησης της γραπτής συγκατάθεσης για ευρύτερη διάδοση, και κάθε μέρος χορηγεί τέτοια έγκριση στον βαθμό που το επιτρέπουν η εσωτερική του πολιτική και οι εθνικές νομοθετικές και κανονιστικές διατάξεις.δ) Οι μη τεκμηριωμένες ακοινολόγητες ή άλλες εμπιστευτικές πληροφορίες οι οποίες παρέχονται στα πλαίσια σεμιναρίων και άλλων συνεδριάσεων μεταξύ εκπροσώπων των Μερών που διοργανώνονται δυνάμει της παρούσας συμφωνίας, ή οι πληροφορίες που προκύπτουν από την απόσπαση προσωπικού, τη χρήση εγκαταστάσεων ή την εκτέλεση έμμεσων δράσεων, παραμένουν εμπιστευτικές εφόσον οι παραλήπτες αυτών των ακοινολόγητων ή άλλων εμπιστευτικών ή προνομιακών πληροφοριών έχουν λάβει γνώση του εμπιστευτικού χαρακτήρα των γνωστοποιούμενων πληροφοριών κατά τον χρόνο γνωστοποίησής τους, σύμφωνα με την παράγραφο α).ε) Έκαστο μέρος διασφαλίζει ότι οι ακοινολόγητες πληροφορίες τις οποίες λαμβάνει βάσει των παραγράφων α) και δ) τυγχάνουν της προστασίας που προβλέπει η παρούσα συμφωνία. Εάν ένα εκ των Μερών διαπιστώσει ότι αδυνατεί ή ότι λογικώς θα είναι αδύνατο να τηρήσει τις διατάξεις περί μη διάδοσης πληροφοριών των παραγράφων α) και δ), ενημερώνει αμέσως το έτερο μέρος. Τα Μέρη πραγματοποιούν στη συνέχεια διαβουλεύσεις προκειμένου να καθορίσουν την ενδεδειγμένη πορεία δράσης.ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ1. ΟΝΟΜΑΣΙΑ ΤΗΣ ΠΡΟΤΑΣΗΣ:Πρόταση απόφασης του Συμβουλίου για την υπογραφή, και την προσωρινή εφαρμογή, εξ ονόματος της Ευρωπαϊκής Κοινότητας, της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας, αφενός, και του Χασεμιτικού Βασιλείου της Ιορδανίας, αφετέρου2. ΠΛΑΙΣΙΟ ΔΒΔ/ΠΒΔ (διαχείριση βάσει δραστηριοτήτων/προϋπολογισμός βάσει δραστηριοτήτων)Στρατηγική και συντονισμός πολιτικής, ειδικά των Γενικών Διευθύνσεων RTD, JRC, ENTR, INFSO και TREN.3. ΓΡΑΜΜΕΣ ΠΡΟΫΠΟΛΟΓΙΣΜΟΥ3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B..A) περιλαμβανομένων των ονομασιών τους :Δαπάνες που συνδέονται με την εφαρμογή της συμφωνίας (συναντήσεις εργασίας, σεμινάρια, συνεδριάσεις, τηλεδιασκέψεις) θα καταλογισθούν στις γραμμές διοικητικής λειτουργίας του προϋπολογισμού για τα ειδικά προγράμματα του προγράμματος πλαισίου της Ευρωπαϊκής Κοινότητας (XX.01.05.03).3.2. Διάρκεια της δράσης και των δημοσιονομικών επιπτώσεων:Από την ημερομηνία κατά την οποία αμφότερα τα Μέρη έχουν κοινοποιήσει αμοιβαίως την ολοκλήρωση των αναγκαίων για τη σύναψη της συμφωνίας εσωτερικών τους διαδικασιών. Τα Μέρη εφαρμόζουν προσωρινά την παρούσα συμφωνία από την ημερομηνία υπογραφής της, η δε συμφωνία παραμένει σε ισχύ έως ότου οιοδήποτε εκ των Μερών κοινοποιήσει στο έτερο μέρος εγγράφως την πρόθεσή του να καταγγείλει την παρούσα συμφωνία, όπως προβλέπεται στο άρθρο 7 παράγραφος 4 της συμφωνίας.3.3. Δημοσιονομικά χαρακτηριστικά (να προστεθούν σειρές, εάν είναι αναγκαίο) :Γραμμή προϋπολογισμού | Είδος δαπάνης | Νέα | Συνεισφορά ΕΖΕΣ | Συνεισφορές υποψηφίων χωρών | Τομέας δημοσιονομικών προοπτικών |XX.01.05.03 | Υποχρ. ΜΥΔ | ΔΠ[3]/ ΜΔΠ | ΟΧΙ | ΝΑΙ | ΝΑΙ | Αριθ. [1A] |4. ΣΥΓΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ4.1. Δημοσιονομικοί πόροι4.1.1. Συγκεφαλαιωτικός πίνακας των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)εκατ. ευρώ (με 3 δεκαδικά ψηφία)Είδος δαπάνης | Τμήμα αριθ. | 2009 | 2010 | 2011 | 2012 | 2013 | ν + 5 και επόμενα | Σύνολο |Επιχειρησιακές δαπάνες[4] |Πιστώσεις ανάληψης υποχρεώσεων (ΠΑΥ) | 8.1 | α |Πιστώσεις πληρωμών (ΠΠ) | β |Διοικητικές δαπάνες περιλαμβανόμενες στο ποσό αναφοράς[5] |Τεχνική και διοικητική βοήθεια (ΜΔΠ) | 8.2.4 | γ | 0.02 | 0.02 | 0.02 | 0.02 | 0.02 | 0.10 |ΣΥΝΟΛΙΚΟ ΠΟΣΟ ΑΝΑΦΟΡΑΣ |Πιστώσεις ανάληψης υποχρεώσεων | α+γ | 0,02 | 0,02 | 0,02 | 0,02 | 0,02 | 0,10 |Πιστώσεις πληρωμών | β+γ | 0,02 | 0,02 | 0,02 | 0,02 | 0,02 | 0,10 |Διοικητικές δαπάνες μη περιλαμβανόμενες στο ποσό αναφοράς[6] |Ανθρώπινοι πόροι και συναφείς δαπάνες (ΜΔΠ) | 8.2.5 | δ |Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6 | ε |Συνολικές ενδεικτικές δημοσιονομικές δαπάνες της δράσηςΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 0,02 | 0,02 | 0,02 | 0,02 | 0,02 | 0,10 |ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 0,02 | 0,02 | 0,02 | 0,02 | 0,02 | 0,10 |Λεπτομέρειες σχετικά με τη συγχρηματοδότησηΕάν η πρόταση προβλέπει συγχρηματοδότηση από τα κράτη μέλη ή από άλλους οργανισμούς (να διευκρινιστεί από ποιους), ο κατωτέρω πίνακας πρέπει να περιλαμβάνει εκτίμηση του επιπέδου της συγχρηματοδότησης (μπορούν να προστεθούν σειρές, εάν προβλέπεται η συμμετοχή πολλών οργανισμών στη συγχρηματοδότηση):εκατ. ευρώ (με 3 δεκαδικά ψηφία)Συγχρηματοδότης οργανισμός | Έτος ν | ν + 1 | ν + 2 | ν + 3 | ν + 4 | ν + 5 και επόμενα | Σύνολο |…………………… | στ |ΣΥΝΟΛΟ ΠΑΥ περιλαμβανομένης της συγχρηματοδότησης | α+γ+δ+ε+στ |4.1.2. Συμβατότητα με το δημοσιονομικό προγραμματισμόX Η πρόταση είναι συμβατή με τον ισχύοντα δημοσιονομικό προγραμματισμό.( Η πρόταση απαιτεί επαναπρογραμματισμό του σχετικού τομέα των δημοσιονομικών προοπτικών.( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[7] (σχετικά με το μέσο ευελιξίας ή με την αναθεώρηση των δημοσιονομικών προοπτικών).4.1.3. Δημοσιονομικές επιπτώσεις στα έσοδαX Η πρόταση δεν έχει δημοσιονομικές επιπτώσεις στα έσοδα( Η πρόταση έχει δημοσιονομικές επιπτώσεις – οι επιπτώσεις στα έσοδα είναι οι ακόλουθες:Σημ. Όλες οι διευκρινίσεις και παρατηρήσεις σχετικά με τη μέθοδο υπολογισμού των επιπτώσεων στα έσοδα πρέπει να περιλαμβάνονται σε χωριστό παράρτημα.εκατ. ευρώ (με 1 δεκαδικό ψηφίο)Πριν τη δράση [Έτος ν - 1] | Κατάσταση μετά τη δράση |Σύνολο ανθρώπινων πόρων |5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙΤυχόν διευκρινίσεις σχετικά με το πλαίσιο της πρότασης πρέπει να εκτίθενται στην αιτιολογική έκθεση. Το παρόν τμήμα του νομοθετικού δημοσιονομικού δελτίου πρέπει να περιλαμβάνει τις ακόλουθες συμπληρωματικές πληροφορίες:5.1. Ανάγκη υλοποίησης βραχυπρόθεσμα ή μακροπρόθεσμαΗ παρούσα απόφαση θα επιτρέψει σε αμφότερα τα Μέρη να αναβαθμίσουν και να εντείνουν τη συνεργασία τους σε επιστημονικά και τεχνολογικά πεδία κοινού ενδιαφέροντος.5.2. Προστιθέμενη αξία της κοινοτικής συμμετοχής, συνέπεια της πρότασης με άλλα δημοσιονομικά μέσα και δυνατή συνέργειαΗ συμφωνία βασίζεται στις αρχές του αμοιβαίου οφέλους, της εκατέρωθεν παροχής πρόσβασης στα προγράμματα και στις δραστηριότητες αλλήλων που εξυπηρετούν τους σκοπούς της συμφωνίας, της μη διακριτικής μεταχείρισης, της αποτελεσματικής προστασίας της διανοητικής ιδιοκτησίας και του δίκαιου επιμερισμού των δικαιωμάτων διανοητικής ιδιοκτησίας. Η πρόταση είναι επίσης συνεπής με τις δαπάνες διοικητικής λειτουργίας που βαρύνουν την Κοινότητα, οι οποίες καλύπτουν τις αποστολές εμπειρογνωμόνων και υπαλλήλων της ΕΕ, και τη διοργάνωση συναντήσεων εργασίας, σεμιναρίων και συνεδριάσεων στην Ευρωπαϊκή Κοινότητα και στην Ιορδανία.5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείριση βάσει δραστηριοτήτων)Η παρούσα απόφαση θα δώσει τη δυνατότητα στην Ιορδανία και την Ευρωπαϊκή Κοινότητα να αντλήσουν αμοιβαίο όφελος από την επιστημονική και τεχνική πρόοδο που συντελείται στο πλαίσιο των αντιστοίχων ερευνητικών προγραμμάτων τους. Θα επιτρέψει την ανταλλαγή ειδικών γνώσεων και τη μεταφορά τεχνογνωσίας, προς όφελος της επιστημονικής κοινότητας, της βιομηχανίας και των πολιτών.5.4. Μέθοδος υλοποίησης (ενδεικτική)Αναφέρατε κατωτέρω τη μέθοδο ή τις μεθόδους[9] που επιλέχθηκε(-αν) για την υλοποίηση της δράσης.ٱ Κεντρική διαχείρισηٱX απευθείας από την Επιτροπήٱ έμμεσα με ανάθεση σε:ٱ εκτελεστικούς οργανισμούςٱ οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμούٱ εθνικούς δημόσιους οργανισμούς / οργανισμούς με αποστολή δημόσιας υπηρεσίαςٱ Επιμερισμένη ή αποκεντρωμένη διαχείρισηٱ με τα κράτη μέληٱ με τρίτες χώρεςٱ Από κοινού διαχείριση με διεθνείς οργανισμούς (διευκρινίστε)Παρατηρήσεις:6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ6.1. Σύστημα παρακολούθησηςΟι υπηρεσίες της Επιτροπής θα διενεργούν τακτικά αξιολόγηση όλων των δράσεων που έχουν υλοποιηθεί βάσει της συμφωνίας συνεργασίας, η οποία επίσης θα αποτελεί αντικείμενο κοινής τακτικής αξιολόγησης από την Κοινότητα και την Ιορδανία. Η αξιολόγηση αυτή θα περιλαμβάνει:α) Δείκτες επιδόσεων - αριθμός αποστολών και συνεδριάσεων· πλήθος διαφορετικών πεδίων των δραστηριοτήτων συνεργασίας.β) Συλλογή πληροφοριών - βάσει των πληροφοριών που προέρχονται από τα ειδικά προγράμματα του προγράμματος-πλαισίου και των πληροφοριών που παρέχει η Ιορδανία στη μεικτή επιτροπή που προβλέπεται από τη συμφωνία.6.2. ΑξιολόγησηΗ Επιτροπή θα αξιολογεί σε τακτική βάση τις δράσεις που καλύπτονται από την παρούσα συμφωνία συνεργασίας.6.3. Όροι και συχνότητα των μελλοντικών αξιολογήσεωνΤα Μέρη της συμφωνίας θα αξιολογούν την εφαρμογή της συμφωνίας τουλάχιστον ανά διετία, στο πλαίσιο των συνεδριάσεων της μεικτής επιτροπής που προβλέπεται στο άρθρο 4 της συμφωνίας.7. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΌπου η υλοποίηση του προγράμματος-πλαισίου απαιτεί προσφυγή σε εξωτερικούς αναδόχους ή συνεπάγεται χορήγηση χρηματοδοτικής συνεισφοράς σε τρίτους, η Επιτροπή θα διεξάγει, κατά περίπτωση, δημοσιονομικούς ελέγχους, ιδίως εάν έχει λόγους να αμφιβάλλει για τον ρεαλιστικό χαρακτήρα των εργασιών που εκτελούνται ή περιγράφονται στις εκθέσεις δραστηριοτήτων.Οι δημοσιονομικοί έλεγχοι της Κοινότητας θα διενεργούνται είτε από δικό της προσωπικό είτε από ειδικούς λογιστές που έχουν λάβει έγκριση σύμφωνα με τη νομοθεσία του ελεγχόμενου μέρους. Η Κοινότητα θα επιλέγει ελεύθερα τους τελευταίους, αποφεύγοντας ωστόσο τους κινδύνους σύγκρουσης συμφερόντων που ενδέχεται να επισημανθούν από το ελεγχόμενο μέρος.Επιπλέον, η Επιτροπή θα διασφαλίζει, κατά τη διεξαγωγή των ερευνητικών δραστηριοτήτων, την προστασία των οικονομικών συμφερόντων των Ευρωπαϊκών Κοινοτήτων με αποτελεσματικούς ελέγχους και, σε περίπτωση εντοπισμού παρατυπιών, με αποτρεπτικά και αναλογικά μέτρα και κυρώσεις. Για τον σκοπό αυτό, σε όλες τις συμβάσεις που συνάπτονται για την υλοποίηση του προγράμματος-πλαισίου θα προβλέπονται κανόνες για τους ελέγχους, τα μέτρα και τις κυρώσεις, με έγγραφα αναφοράς τους κανονισμούς αριθ. 2988/95, 2185/96 και 1073/99.Ειδικότερα, οι συμβάσεις θα πρέπει να προβλέπουν τα ακόλουθα:- ειδικές συμβατικές ρήτρες για την προστασία των οικονομικών συμφερόντων της ΕΚ με επαληθεύσεις και ελέγχους των εργασιών που έχουν πραγματοποιηθεί·- τη συμμετοχή διοικητικών επιθεωρητών ειδικευμένων σε θέματα καταπολέμησης της απάτης, σύμφωνα με τους κανονισμούς αριθ. 2185/96 και 1073/99·- την επιβολή διοικητικών κυρώσεων για όλες τις εκ προθέσεως και εξ αμελείας παρατυπίες κατά την εκτέλεση των συμβάσεων, σύμφωνα με τον κανονισμό πλαίσιο αριθ. 2988/95, συμπεριλαμβανομένου ενός μηχανισμού «μαύρης λίστας» (black-listing mechanism)·- ότι ενδεχόμενες εντολές είσπραξης σε περιπτώσεις παρατυπιών και απάτης είναι εκτελεστές δυνάμει του άρθρου 256 της συνθήκης ΕΚ.Επιπροσθέτως, και στο πλαίσιο των στερεότυπων μέτρων, το αρμόδιο προσωπικό της ΓΔ Έρευνας θα εφαρμόζει πρόγραμμα ελέγχου των επιστημονικών και των δημοσιονομικών πτυχών. Το Ευρωπαϊκό Ελεγκτικό Συνέδριο θα διενεργεί επιτόπιες επιθεωρήσεις.8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ8.1. Στόχοι της πρότασης από πλευράς δημοσιονομικού κόστουςΠιστώσεις ανάληψης υποχρεώσεων σε εκατ. ευρώ (με 3 δεκαδικά ψηφία)Έτος ν | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 |Μόνιμοι ή έκτακτοι υπάλληλοι[11] (XX 01 01) | A*/AD |B*, C*/AST |Προσωπικό που χρηματοδοτείται[12] από το άρθρο XX 01 02 |Λοιπό προσωπικό[13] που χρηματοδοτείται από το άρθρο XX 01 04/05 |ΣΥΝΟΛΟ |8.2.2. Περιγραφή των καθηκόντων που απορρέουν από τη δράσηΗ διαχείριση της συμφωνίας θα απαιτήσει τη διοργάνωση αποστολών και τη συμμετοχή σε κοινές συνεδριάσεις εμπειρογνωμόνων και υπαλλήλων της ΕΕ και της Ιορδανίας.8.2.3. Πηγές ανθρώπινων πόρων (Κανονισμός Υπηρεσιακής Κατάστασης)(Εάν αναφέρονται περισσότερες της μιας πηγές ανθρώπινων πόρων, να διευκρινιστεί ο αριθμός θέσεων που προέρχεται από κάθε πηγή)X Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσια Στρατηγική Πολιτική/Προσχέδιο Προϋπολογισμού) για το έτος ν( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ( Θέσεις προς αναδιάταξη με χρησιμοποίηση των υφιστάμενων πόρων της διαχειρίστριας υπηρεσίας (εσωτερική αναδιάταξη)( Θέσεις που απαιτούνται για το έτος ν αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους8.2.4. Άλλες διοικητικές δαπάνες περιλαμβανόμενες στο ποσό αναφοράς ( XX 01 04/05 – Δαπάνες διοικητικής διαχείρισης )εκατ. ευρώ (με 3 δεκαδικά ψηφία)Γραμμή προϋπολογισμού (αριθμός και ονομασία) | 2009 | 2010 | 2011 | 2012 | 2013 | Έτος ν+5 και επόμενα | ΣΥΝΟΛΟ |Άλλη τεχνική ή διοικητική βοήθεια | 0,02 | 0,02 | 0,02 | 0,02 | 0,02 | 0,10 |- Εσωτερική (intra muros) |- Εξωτερική (extra muros) |Σύνολο τεχνικής και διοικητικής βοήθειας | 0,02 | 0,02 | 0,02 | 0,02 | 0,02 | 0,10 |8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράςεκατ. ευρώ (με 3 δεκαδικά ψηφία)Κατηγορία ανθρώπινων πόρων | Έτος ν | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επόμενα |Μόνιμοι και έκτακτοι υπάλληλοι (XX 01 01) |Προσωπικό που χρηματοδοτείται από το άρθρο XX 01 02 (επικουρικοί υπάλληλοι, αποσπασμένοι εθνικοί υπάλληλοι, συμβασιούχοι κ.λπ.) (να αναφερθεί η γραμμή του προϋπολογισμού) |Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) |Υπολογισμός– Μόνιμοι και έκτακτοι υπάλληλοι(122.000 € ετησίως για τους υπαλλήλους)8.2.6. Άλλες διοικητικές δαπάνες που δεν περιλαμβάνονται στο ποσό αναφοράςεκατ. ευρώ (με 3 δεκαδικά ψηφία) |Έτος ν | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επόμενα | ΣΥΝΟΛΟ |XX 01 02 11 01 – Αποστολές |XX 01 02 11 02 – Συνεδριάσεις και διασκέψεις |XX 01 02 11 03 – Επιτροπές[15] |XX 01 02 11 04 – Μελέτες και παροχή συμβουλών |XX 01 02 11 05 – Πληροφορικά συστήματα |2 Σύνολο άλλων δαπανών διαχείρισης (XX 01 02 11) |3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) |Υπολογισμός – Άλλες διοικητικές δαπάνες μη περιλαμβανόμενες στο ποσό αναφοράς[1] ΕΕ C … της…, σ.[2] ΕΕ L 391 της 30.12.2006, σ. 1[3] Διαχωριζόμενες πιστώσεις.[4] Δαπάνες εκτός κεφαλαίου xx 01 του σχετικού τίτλου xx.[5] Δαπάνες του άρθρου xx 01 04 του Τίτλου xx.[6] Δαπάνες Κεφαλαίου xx 01 εκτός των δαπανών των άρθρων xx 01 04 ή xx 01 05.[7] Βλέπε σημεία 19 και 24 της διοργανικής συμφωνίας.[8] Να προστεθούν στήλες εάν είναι αναγκαίο, δηλαδή εάν η διάρκεια της δράσης υπερβαίνει τα έξι έτη.[9] Εάν αναφέρονται περισσότερες μέθοδοι, να δοθούν συμπληρωματικές διευκρινίσεις στο τμήμα («Παρατηρήσεις») του παρόντος σημείου.[10] Όπως περιγράφεται στο σημείο 5.3.[11] Των οποίων το κόστος ΔΕΝ καλύπτεται από το ποσό αναφοράς.[12] Των οποίων το κόστος ΔΕΝ καλύπτεται από το ποσό αναφοράς.[13] Των οποίων το κόστος περιλαμβάνεται στο ποσό αναφοράς.[14] Να γίνει παραπομπή στο νομοθετικό δημοσιονομικό δελτίο που αφορά ειδικά τον (τους) εν λόγω εκτελεστικό (-ούς) οργανισμό (-ούς).[15] Να διευκρινιστεί το είδος της επιτροπής και η ομάδα στην οποία ανήκει.


Avis juridique important

|

51997PC0725(01)

Πρόταση απόφασης του Συμβουλίου σχετικά με τη διαβούλευση της Ευρωπαϊκής Κεντρικής Τράπεζας από τις εθνικές αρχές για τα σχέδια νομοθετικών διατάξεων  /* COM/97/0725 τελικό - CNS 98/0056 */

Επίσημη Εφημερίδα αριθ. C 118 της 17/04/1998 σ. 0011

Πρόταση Απόφασης του Συμβουλίου σχετικά με τη διαβούλευση της Ευρωπαϊκής Κεντρικής Τράπεζας από τις εθνικές αρχές για τα σχέδια νομοθετικών διατάξεων (98/C 118/07) COM(97) 725 τελικό - 98/0056(CNS)(Υποβλήθηκε από την Επιτροπή στις 20 Φεβρουαρίου 1998)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 105 παράγραφος 4 και το άρθρο 106 παράγραφος 6, και τα άρθρα 4 και 42 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας,την πρόταση της Επιτροπής,τη γνώμη του Ευρωπαϊκού Κοινοβουλίου,τη γνώμη [της Ευρωπαϊκής Κεντρικής Τράπεζας] [του Ευρωπαϊκού Νομισματικού Ιδρύματος] (1),Εκτιμώντας:(1) ότι η Ευρωπαϊκή Κεντρική Τράπεζα, στο εξής καλουμένη «EKT», θα συσταθεί μόλις διοριστεί η εκτελεστική της επιτροπή 7(2) ότι η συνθήκη ορίζει ότι οι εθνικές αρχές ζητούν τη γνώμη της EKT για κάθε σχέδιο νομοθετικής διάταξης που εμπίπτει στο πεδίο των αρμοδιοτήτων της 7 ότι το Συμβούλιο ορίζει τα όρια και τις προϋποθέσεις αυτής της διαβούλευσης 7(3) ότι αυτή η υποχρέωση διαβούλευσης που επιβάλλεται στις αρχές των κρατών μελών δεν θίγει τις αρμοδιότητες των εθνικών αρχών στους τομείς που αποτελούν το αντικείμενο των εν λόγω σχεδίων 7 ότι τα κράτη μέλη πρέπει να ζητούν τη γνώμη της EKT για κάθε νομοσχέδιο που εμπίπτει στο πεδίο των αρμοδιοτήτων της σύμφωνα με το άρθρο 105 παράγραφος 4 της συνθήκης 7 ότι ο κατάλογος των τομέων που αναφέρονται στο άρθρο 2 της παρούσας απόφασης δεν είναι εξαντλητικός 7 ότι η έκτη περίπτωση του άρθρου 2 αυτής της απόφασης δεν θίγει την παρούσα εκχώρηση αρμοδιοτήτων όσον αφορά για τις πολιτικές που σχετίζονται την προληπτική εποπτεία των πιστωτικών ιδρυμάτων και τη σταθερότητα του χρηματοπιστωτικού συστήματος 7(4) ότι τα νομισματικά καθήκοντα και πράξεις του ΕΣΚΤ ορίζονται στο καταστατικό του ΕΣΚΤ και της ΕΚΤ 7 ότι οι κεντρικές τράπεζες των συμμετεχόντων κρατών μελών αποτελούν αναπόσπαστο τμήμα του ΕΣΚΤ και ενεργούν σύμφωνα με τις κατευθυντήριες γραμμές και οδηγίες της ΕΚΤ 7 ότι κατά τη διάρκεια του τρίτου σταδίου της ΟΝΕ, οι αρχές των μη συμμετεχόντων κρατών μελών πρέπει να ζητούν τη γνώμη της ΕΚΤ για κάθε σχέδιο νομοθετικής διάταξης που αφορά τα μέσα της νομισματικής πολιτικής 7(5) ότι για όσο χρονικό διάστημα ένα κράτος μέλος δεν συμμετέχει στη νομισματική πολιτική του ΕΣΚΤ, αυτή η απόφαση δεν αφορά τις αποφάσεις που λαμβάνονται από τις αρχές αυτού του κράτους μέλους στο πλαίσιο της εφαρμογής της νομισματικής του πολιτικής 7(6) ότι η διαβούλευση με την ΕΚΤ δεν πρέπει να παρατείνει υπέρ του δέοντος τις διαδικασίες για την έγκριση σχεδίων νομοθετικών διατάξεων στα κράτη μέλη 7 ότι, ωστόσο, οι προθεσμίες που διαθέτει η ΕΚΤ για να διατυπώσει τη γνώμη της πρέπει να της επιτρέπουν να εξετάζει με την απαιτούμενη προσοχή τα διαβιβαζόμενα κείμενα 7 ότι, σε δεόντως αιτιολογημένες περιπτώσεις κατεπείγοντος, για παράδειγμα λόγω της ευαισθησίας της αγοράς, τα κράτη μέλη μπορούν να τάσσουν προθεσμία κατώτερη του μηνός 7 ότι ιδίως στην περίπτωση αυτή, πρέπει να διεξάγεται διάλογος μεταξύ των εθνικών αρχών και της ΕΚΤ ώστε να μπορούν να ληφθούν υπόψη τα εκατέρωθεν συμφέροντα 7(7) ότι σύμφωνα με τις παραγράφους 5 και 8 του πρωτοκόλλου αριθ. 11, η παρούσα απόφαση δεν εφαρμόζεται στο Ηνωμένο Βασίλειο της Ηνωμένης Βρετανίας και της Βορείου Ιρλανδίας μέχρις ότου η χώρα αυτή μεταβεί στο τρίτο στάδιο 7(8) ότι μεταξύ της ημερομηνίας συστάσεως της ΕΚΤ και της ενάρξεως του τρίτου σταδίου, οι εθνικές αρχές πρέπει να ζητούν τη γνώμη της ΕΚΤ σύμφωνα με την απόφαση 97/717/ΕΚ του Συμβουλίου και του άρθρου 109 Α παράγραφος 2 της συνθήκης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 1. Για τους σκοπούς της παρούσας απόφασης:ως συμμετέχον κράτος μέλος νοείται ένα κράτος μέλος που έχει υιοθετήσει το ενιαίο νόμισμα σύμφωνα με τη συνθήκη 7ως σχέδια νομοθετικών διατάξεων νοούνται τα σχέδια διατάξεων υποχρεωτικού χαρακτήρα που έχουν γενική εφαρμογή στο σύνολο του εδάφους κράτους μέλους, θεσπίζουν κανόνες για αόριστο αριθμό περιπτώσεων και απευθύνονται σε αόριστο αριθμό φυσικών ή νομικών προσώπων.2. Τα σχέδια νομοθετικών διατάξεων κατά την έννοια της παραγράφου 1 δεν περιλαμβάνουν τα σχέδια διατάξεων που έχουν ως αποκλειστικό σκοπό τη μεταφορά ή τη συνέχιση της εφαρμογής των κοινοτικών οδηγιών στο εσωτερικό δίκαιο των κρατών μελώνΆρθρο 2 1. Οι αρχές των κρατών μελών ζητούν τη γνώμη της ΕΚΤ για κάθε σχέδιο νομοθετικής διάταξης που εμπίπτει στο πεδίο των αρμοδιοτήτων της σύμφωνα με τη συνθήκη, ιδίως όσον αφορά:- τα νομισματικά θέματα,- τα μέσα πληρωμής,- τις εθνικές κεντρικές τράπεζες,- τη συλλογή, επεξεργασία και διανομή στατιστικών στοιχείων σχετικά με το νομισματικό, χρηματοπιστωτικό και τραπεζικό τομέα, καθώς και σχετικά με τα συστήματα πληρωμών και το ισοζύγιο πληρωμών,- τα συστήματα συμψηφισμού και πληρωμών,- τους κανόνες που εφαρμόζονται στα χρηματοδοτικά ιδρύματα, εφόσον επηρεάζουν τη σταθερότητα των εν λόγω χρηματοδοτικών οργανισμών και χρηματογορών.2. Εκτός από τις διατάξεις της ανωτέρω παραγράφου, οι αρχές των κρατών μελών που δεν είναι συμμετέχοντα κράτη μέλη, ζητούν τη γνώμη της ΕΚΤ για κάθε σχέδιο νομοθετικής διάταξης που αφορά τα μέσα της νομισματικής πολιτικής.3. Μόλις παραλάβει σχέδιο νομοθετικής διάταξης, η ΕΚΤ γνωστοποιεί στις εθνικές αρχές που ζητούν τη γνώμη της κατά πόσον το εν λόγω σχέδιο εμπίπτει στον τομέα των αρμοδιοτήτων της.Άρθρο 3 1. Οι αρχές των κρατών μελών που επεξεργάζονται σχέδιο νομοθετικής διάταξης μπορούν, εφόσον το θεωρούν αναγκαίο, να θέσουν στην ΕΚΤ προθεσμία για τη διατύπωση της γνώμης της η οποία δεν μπορεί να είναι μικρότερη του ενός μηνός από την ημερομηνία κατά την οποία κοινοποιείται η σχετική αίτηση γνωμοδότησης στον πρόεδρο της ΕΚΤ.2. Η προβλεπόμενη προθεσμία μπορεί να περιοριστεί σε περίπτωση κατεπείγοντος. Στην περίπτωση αυτή, η αρχή που ζητεί τη γνώμη αναφέρει τους λόγους για τους οποίους υφίσταται επείγουσα ανάγκη.3. Η ΕΚΤ μπορεί να ζητήσει εγκαίρως την παράταση της προθεσμίας για 4 εβδομάδες κατ' ανώτατο όριο. Η αρχή η οποία ζητεί τη γνώμη δεν μπορεί να απορρίψει αυτό το αίτημα χωρίς εύλογη αιτία.4. Μετά την εκπνοή της ταχθείσας προθεσμίας, η εθνική αρχή μπορεί να αποφασίσει χωρίς τη γνώμη της ΕΚΤ. Ωστόσο, εάν η γνώμη της ΕΚΤ παραληφθεί μετά την εκπνοή της εν λόγω προθεσμίας, τα κράτη μέλη μεριμνούν ώστε να γνωστοποιηθεί στις αρχές που αναφέρονται στο άρθρο 4.Άρθρο 4 Κάθε κράτος μέλος λαμβάνει τα αναγκαία μέτρα για να εξασφαλίσει την αποτελεσματική τήρηση της παρούσας απόφασης. Για το σκοπό αυτό, μεριμνά ώστε η γνώμη της ΕΚΤ να ζητείται εγκαίρως, για να την έχει στη διάθεσή της η αρχή που προπαρασκευάζει νομοθετική διάταξη πριν λάβει απόφαση ως προς την ουσία, και γνωστοποιεί επίσης τη γνώμη της ΕΚΤ στην αρχή που θα κληθεί να εγκρίνει τη διάταξη, εφόσον η αρχή είναι διαφορετική από εκείνη που την προπαρασκεύασε.Άρθρο 5 1. Η παρούσα απόφαση εφαρμόζεται από την 1η Ιανουαρίου 1999.2. Η απόφαση 93/717/ΕΚ καταργείται από την 1η Ιανουαρίου 1999.Άρθρο 6 Η παρούσα απόφαση απευθύνεται στα κράτη μέλη.(1) Αν η διαβούλευση πραγματοποιηθεί πριν τη σύσταση της ΕΚΤ, θα ζητηθεί η γνώμη του ENI, σύμφωνα με το άρθρο 109 ΣΤ παράγραφος 8 της συνθήκης ΕΚ.


Πρόταση απόφασης του Συμβουλίου περί εξουσιοδήσεως του Βασιλείου της Ισπανίας να ανανεώσει, μέχρι τις 7 Μαρτίου 1994, τη συμφωνία αμοιβαίων αλιευτικών σχέσεων με τη Νοτιοαφρικανική Δημοκρατία